

**VILNIAUS UNIVERSITETAS**

**MAŽOS VERTĖS VIEŠOJO PIRKIMO**

**SKELBIAMOS APKLAUSOS** **BENDROSIOS SĄLYGOS**

**TURINYS:**

[1. Sąvokos ir sutrumpinimai 3](#_Toc157516710)

[2. Bendrosios nuostatos 4](#_Toc157516711)

[3. Terminai 5](#_Toc157516712)

[4. Pirkimo objektas 6](#_Toc157516713)

[5. Perkančiosios organizacijos ir tiekėjų bendravimo ir keitimosi informacija priemonės 7](#_Toc157516714)

[6. Pirkimo dokumentų paaiškinimai ir patikslinimai 7](#_Toc157516719)

[7. Tiekėjų pašalinimo pagrindai, kvalifikacijos reikalavimai ir reikalaujami kokybės bei aplinkos apsaugos vadybos sistemų standartai 8](#_Toc157516720)

[8. EBVPD pateikimo tvarka ir pateikiamos informacijos patvirtinimo priemonės 9](#_Toc157516721)

[9. Subtiekėjų pasitelkimas 10](#_Toc157516722)

[10. Tiekėjų grupės dalyvavimas 10](#_Toc157516723)

[11. Reikalavimai pasiūlymų rengimui ir pateikimui 11](#_Toc157516724)

[12. Susipažinimas su pasiūlymais 12](#_Toc157516725)

[13. Pasiūlymų vertinimas 14](#_Toc157516726)

[14. Pasiūlymų atmetimo pagrindai 17](#_Toc157516727)

[15. Pasiūlymų eilė ir laimėtojo nustatymas 18](#_Toc157516728)

[16. Informavimas apie pirkimo procedūrų rezultatus 19](#_Toc157516729)

[17. Sutarties sudarymas 19](#_Toc157516730)

[18. Teisė ginčyti perkančiosios organizacijos veiksmus ar priimtus sprendimus 19](#_Toc157516731)

[19. Kitos sąlygos 20](#_Toc157516732)

# **SĄVOKOS IR SUTRUMPINIMAI**

* 1. **Aprašas** – Mažos vertės pirkimų tvarkos aprašas, patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“.
  2. **CK** – Lietuvos Respublikos civilinis kodeksas.
  3. **CVP IS** - Centrinė viešųjų pirkimų informacinė sistema, adresu <https://viesiejipirkimai.lt>.
  4. **Dalyvis** – Pasiūlymą pateikęs tiekėjas.
  5. **Derybos** – pirkimo procedūrų etapas, kurio metu deramasi su pasiūlymus pateikusiais tiekėjais, atrinktais pagal pirkimo dokumentuose nurodytus kriterijus, dėl pasiūlymo kainos ir (ar) pasiūlymo sąlygų.
  6. **EBVPD** – Europos bendrasis viešųjų pirkimų dokumentas, aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir subjektai, kurių pajėgumais jis remiasi pagal VPĮ 49 straipsnį (VPĮ 88 straipsnio 5 dalies nuostatų taikymo atvejais ir subtiekėjai, kurių pajėgumais tiekėjas nesiremia), atitinka pirkimo dokumentuose pagal VPĮ 46, 47, 48 straipsnius nustatytus reikalavimus ir, jeigu taikytina, 54 straipsnyje nustatytus reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi, kurio forma prieinama interneto svetainėje <http://ebvpd.eviesiejipirkimai.lt/espd-web/> .
  7. **Komisija** – centralizuotų viešųjų pirkimų komisija.
  8. **Pasiūlymas** – tiekėjo perkančiajai organizacijai pagal pirkimo sąlygų reikalavimus teikiamų dokumentų visuma.
  9. **Perkančioji organizacija** – specialiosiose pirkimo sąlygosenurodyta perkančioji organizacija.
  10. **Pirkimas** – perkančiosios organizacijos atliekamas viešasis pirkimas.
  11. **Preliminarioji sutartis** - preliminarioji viešojo pirkimo-pardavimo sutartis (jei taikoma), vienos ar kelių perkančiųjų organizacijų ir vieno ar kelių tiekėjų sudaryta sutartis, kurios tikslas – nustatyti sąlygas, įskaitant kainą ir, kur to reikia, numatomą kiekį, taikomas viešojo pirkimo–pardavimo sutartims, kurios bus sudarytos per tam tikrą nurodytą laikotarpį.
  12. **PVM** – pridėtinės vertės mokestis.
  13. **Skelbimas** – skelbimas apie pirkimą.
  14. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.
  15. **Sutartis** – viešojo pirkimo-pardavimo sutartis ar preliminarioji sutartis, kaip nustatyta 1.10 punkte, kai viešojo pirkimo sutarčiai ir preliminariajai sutarčiai VPĮ nustatytas vienodas reglamentavimas.
  16. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.
  17. **Ūkio subjektas, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus. Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų perkančiosios organizacijos keliamus kvalifikacijos reikalavimus.
  18. **Kvazisubtiekėjas** –specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
  19. **VPĮ** – Lietuvos Respublikos viešųjų pirkimų įstatymas.
  20. Kitos pirkimo dokumentuose vartojamos sąvokos atitinka VPĮ vartojamas sąvokas.

# **BENDROSIOS NUOSTATOS**

* 1. Perkančioji organizacija kviečia tiekėjus dalyvauti pirkime, atliekamame skelbiamos apklausos būdu, siekiant įsigyti pirkimo objektą, kurio techninė specifikacija pateikta specialiųjų pirkimo sąlygų priede.
  2. Pirkimas vykdomas CVP IS priemonėmis, vadovaujantis Aprašo, VPĮ, CK, kitais viešuosius pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytiems klausimams tiesiogiai taikomos Aprašo, VPĮ nuostatos.
  3. **Pirkimo dokumentus sudaro**:
     1. skelbimas;
     2. Pirkimo sąlygos, kurias sudaro:
        1. Bendrosios pirkimo sąlygos;
        2. Specialiosios pirkimo sąlygos;
        3. pirkimo sąlygų priedai (jeigu taikoma);
     3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
     4. Visa kita perkančiosios organizacijos CVP IS priemonėmis pateikta informacija.
  4. Jeigu yra prieštaravimų, neatitikimų tarp skelbimo ir pirkimo sąlygų, teisinga laikoma informacija, nurodyta skelbime.
  5. Jeigu yra prieštaravimų, neatitikimų tarp specialiųjų pirkimo sąlygų ir bendrųjų pirkimo sąlygų, teisinga laikoma informacija, nurodyta specialiosiose pirkimo sąlygose.
  6. Jeigu yra prieštaravimų, neatitikimų tarp specialiųjų pirkimo sąlygų ir jų priedų, teisinga laikoma informacija, nurodyta specialiosiose pirkimo sąlygose.
  7. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš ankstesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais pirkimo dokumentų paaiškinimais bei patikslinimais.
  8. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, numatytų VPĮ 29 straipsnio 4 dalyje ir privalo nutraukti pradėtas pirkimo procedūras, jeigu atsirado aplinkybių, numatytų VPĮ 29 straipsnio 3 dalyje.
  9. Perkančioji organizacija neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis perkančioji organizacija nutraukė pirkimo procedūras.
  10. Pirkime taikomi terminai pateikiami šių Bendrųjų sąlygų 3 skyriuje „Terminai“.
  11. Perkančioji organizacija specialiosiose pirkimo sąlygose nurodo, ar ji taikys ir jei taikys – kokia apimtimi taikys nuostatas, susijusias su nacionaliniu saugumu.
  12. Perkančioji organizacija laikys, kad visi dalyviai yra susipažinę su pirkimo sąlygomis ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su pirkimo procedūromis.
  13. Atsižvelgdama į Pasaulio prekybos organizacijos sutartį dėl viešųjų pirkimų ir kitus tarptautinius susitarimus, kurie yra privalomi Europos Sąjungos valstybėms narėms, perkančioji organizacija pirkimų metu įsipareigoja taikyti vienodas sąlygas tik trečiųjų šalių, pasirašiusių atitinkamus tarptautinius susitarimus, ir valstybių narių tiekėjams, darbams, prekėms ir paslaugoms.

# **TERMINAI**

* 1. Perkančioji organizacija nustato tokius pirkime taikomus terminus:

|  |  |  |  |
| --- | --- | --- | --- |
| **Eil. Nr.** | **Veiksmas** | **Terminas** | **PASTABOS** |
|  | Pasiūlymų pateikimo terminas | Nurodytas Skelbime apie pirkimą. | Perkančioji organizacija turi teisę pratęsti pasiūlymų pateikimo terminą.  Žr. šių sąlygų 6 skyrių „Pirkimo dokumentų paaiškinimai ir patikslinimai“ |
|  | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos. | Žr. šių sąlygų 12 skyrių „Susipažinimas su pasiūlymais“. |
|  | Prašymą paaiškinti, patikslinti pirkimo dokumentus tiekėjas turi pateikti **ne vėliau kaip:** | Likus **2 (dviem) darbo dienos** iki pasiūlymų pateikimo termino pabaigos. | Visi prašymai pateikiami CVP IS susirašinėjimo priemonėmis. |
|  | Perkančioji organizacija Pirkimo dokumentų paaiškinimą, patikslinimą pateikia (savo iniciatyva ar atsakydama į tiekėjo prašymą) visiems tiekėjams **ne vėliau kaip:** | Likus **1 (vienai) darbo dienai** iki pasiūlymų pateikimo termino pabaigos. | Visi paaiškinimai, patikslinimai skelbiami ir išsiunčiami CVP IS susirašinėjimo priemonėmis. |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas **ne trumpesnis kaip:** | **90 (devyniasdešimt) kalendorinių dienų** nuo pasiūlymų pateikimo galutinio termino pabaigos. | Žr. šių sąlygų 11 skyrių „Reikalavimai pasiūlymų rengimui ir pateikimui“. |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis **ne vėliau kaip per:** | **3 (tris) darbo dienas** nuo sprendimo priėmimo dienos. | Žr. šių sąlygų 16 skyrių „Informavimas apie pirkimo procedūrų rezultatus“ |
|  | Suinteresuoti dalyviai gali prašyti perkančiosios organizacijos pateikti laimėjusį pasiūlymą | **Per 5 darbo dienas** nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos |  |
|  | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui **ne vėliau kaip per** | **Per 5 (penkias) darbo dienas** nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) kalendorinių dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
|  | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | **Per 6 (šešias) darbo dienas** nuo pretenzijos gavimo dienos |  |
|  | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | **per 15 (penkiolika) kalendorinių dienų** nuo dienos, kurią perkančioji organizacija turėjo raštu pranešti apie priimtą sprendimą |  |
|  | Sutarties sudarymo atidėjimo terminas | **Nenustatomas** |  |

# **PIRKIMO OBJEKTAS**

* 1. Perkančiosios organizacijos numatomas įsigyti pirkimo objektas aprašomas, reikalavimai jam nustatomi ir informacija dėl pirkimo objekto skaidymo į dalis pateikiama Specialiosiose pirkimo sąlygose. Jeigu pirkimas skaidomas į dalis, tiekėjų pateikti pasiūlymai dėl kiekvienos jų priimami ir vertinami atskirai.
  2. Tiekėjas gali pateikti tik vieną pasiūlymą, o jeigu specialiosiose pirkimo sąlygose nurodyta, kad pirkimo objektas suskaidytas į dalis, kurių kiekvienai numatoma sudaryti atskirą sutartį, tiekėjas gali pateikti perkančiajai organizacijai po vieną pasiūlymą dėl vienos, kelių ar visų pirkimo objekto dalių, kaip specialiosiose pirkimo sąlygose nurodo perkančioji organizacija.
  3. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą techninėje specifikacijoje ir (ar) kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **PERKANČIOSIOS ORGANIZACIJOS IR TIEKĖJŲ BENDRAVIMO IR KEITIMOSI INFORMACIJA PRIEMONĖS**

# Informacija apie perkančiosios organizacijos pirkimo organizatorių arba Komisijos narių, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, kontaktinė informacija pateikta skelbime.

# Pirkimo dokumentai ir jų paaiškinimai bei papildymai skelbiami CVP IS adresu <https://viesiejipirkimai.lt>. Perkančioji organizacija neteikia tiekėjams pirkimo dokumentų popierinio varianto. Tiekėjai turi atidžiai stebėti CVP IS talpinamus pirkimo dokumentų paaiškinimus bei papildymus, per CVP IS gautus pranešimus.

# Pirkime dalyvauti ir pasiūlymus gali pateikti tik CVP IS registruoti tiekėjai. Tiekėjai gali užsiregistruoti CVP IS adresu <https://viesiejipirkimai.lt>.

# Perkančiosios organizacijos ir tiekėjų bendravimas ir keitimasis informacija vyksta naudojantis CVP IS priemonėmis, išskyrus:

* + 1. jeigu mobilizacijos, karo ar nepaprastosios padėties atveju yra CVP IS pažeidimų, dėl kurių negalimas perkančiosios organizacijos ir tiekėjo bendravimas ir keitimasis informacija naudojantis CVP IS;
    2. jei dėl pirkimo pobūdžio perkančiajai organizacijai reikia naudoti specialių informacinių sistemų priemones ir įrangą, kurios nėra visuotinai naudojamos.
  1. Pasirašant ar nutraukiant, vykdant ir keičiant sutartis, perkančiosios organizacijos ir tiekėjo bendravimas ir keitimasis informacija gali vykti ne CVP IS priemonėmis.
  2. Pasiūlymai teikiami CVP IS priemonėmis.
  3. Pasiūlymai pateikti ne CVP IS priemonėmis (pvz. popierinėje laikmenoje vokuose) bus laikomi negautais ir nebus vertinami.

# **PIRKIMO DOKUMENTŲ PAAIŠKINIMAI IR PATIKSLINIMAI**

* 1. Tiekėjai bendrųjų pirkimo sąlygų 5 skyriuje „Perkančiosios organizacijos ir tiekėjų bendravimo ir keitimosi informacija priemonės“ ir 3 skyriuje „Terminai“ nustatytomis priemonėmis ir terminais gali prašyti, kad perkančioji organizacija paaiškintų arba patikslintų pirkimo dokumentus.
  2. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva, laikantis šių sąlygų 3 skyriuje „Terminai“ nurodytų terminų bei šiose sąlygose nustatytų procedūrų bei reikalavimų.
  3. Tiekėjai turi būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas.
  4. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusiojo tiekėjo tapatybės. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Tiekėjui, prieš teikiant pasiūlymą rekomenduojama pasitikrinti, ar perkančioji organizacija nėra paskelbusi pirkimo dokumentų paaiškinimų, patikslinimų, o ir jei tokių yra, pasitikrinti, ar anksčiau pateiktas pasiūlymas atitinka naujausius paskelbtus reikalavimus ir, ar reikia patikslinti pasiūlymą.
  5. Jei perkančioji organizacija paaiškinimų ar patikslinimų nepateikia iki šių pirkimo sąlygų 3 skyriuje „Terminai“ nurodyto termino (tiekėjui laiku pateikus prašymą paaiškinti, patikslinti arba, kai informacija tikslinama perkančiosios organizacijos iniciatyva), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti. Jeigu pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimų CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
  6. Kai nukeliamas pasiūlymų pateikimo terminas skelbimas dėl pakeitimų ar papildomos informacijos nepildomas.
  7. Jei numatomi susitikimai su tiekėjais dėl pirkimo dokumentų paaiškinimo ir (ar) objekto apžiūros, informacija apie tai bei tokių susitikimų tvarka pateikiama specialiosiose pirkimo sąlygose.

# **TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI**

* 1. Perkančioji organizacija specialiosiose pirkimo sąlygose nurodo, ar ji taikys ir jei taikys – kokia apimtimi taikys reikalavimus susijusius su tiekėjų pašalinimo pagrindais, kvalifikacijos reikalavimais ir kokybės bei aplinkos apsaugos vadybos sistemų standartais. **Jeigu specialiosiose sąlygose ši informacija nepateikiama**, laikoma, jog perkančioji organizacija tiekėjų pašalinimo pagrindų ir/ar kvalifikacijos reikalavimų, ir/ar kokybės bei aplinkos apsaugos vadybos sistemų standartų **netaiko.**
  2. Jeigu pašalinimo pagrindai yra taikomi:
     1. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš specialiosiose pirkimo sąlygose nustatytų tiekėjo pašalinimo pagrindų;
     2. Perkančioji organizacija patikrina, ar dėl ūkio subjektų, kurių pajėgumais ketina remtis tiekėjas, nėra specialiosiose pirkimo sąlygose nustatytų pašalinimo pagrindų. Jeigu dėl ūkio subjekto yra bent vienas specialiosiose pirkimo sąlygose nustatytas pašalinimo pagrindas, perkančioji organizacija reikalaus per jos nustatytą terminą pakeisti jį kitu ūkio subjektu, dėl kurio nėra pašalinimo pagrindų. Šio punkto nuostatos taikomos ir subtiekėjams, jeigu specialiosiose pirkimo sąlygose nustatyta, kad pašalinimo pagrindai taikomi ir jiems.
     3. Nepaisant 7.2.1. ir 7.2.2. punkto nuostatų, tiekėjas iš pirkimo nepašalinamas VPĮ 46 straipsnio 3 ir 10 dalyse nustatytais atvejais (atsižvelgiant į VPĮ 46 straipsnio 11 ir 12 dalių nuostatas), taip pat jeigu pagal VPĮ 46 straipsnio 8 dalį vertindama tiekėjo patikimumą perkančioji organizacija priėmė sprendimą, kad tiekėjo pašalinimas iš pirkimo procedūros būtų neproporcingas vertinamam tiekėjo elgesiui arba perkančioji organizacija priėmė sprendimą, kad esant nustatytam pašalinimo pagrindui pagal VPĮ 46 straipsnio 4 dalies 7 punkto c papunktį būtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 7.3 punkte nurodytais pašalinimo pagrindais gali būti atsižvelgiama į pagal VPĮ 52 ir 91 straipsnius skelbiamą informaciją.
  3. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
  4. Jeigu ūkio subjektas, kurio pajėgumais tiekėjas remiasi, netenkina jam keliamų kvalifikacijos reikalavimų, jeigu tokie reikalavimai buvo keliami, perkančioji organizacija pareikalaus per jos nustatytą terminą pakeisti jį reikalavimus atitinkančiu ūkio subjektu.

# **EBVPD PATEIKIMO TVARKA IR PATEIKIAMOS INFORMACIJOS PATVIRTINIMO PRIEMONĖS**

* 1. Specialiosiose pirkimo sąlygose nurodoma, ar tiekėjas, teikdamas pasiūlymą, turi pateikti EBVPD ar ne. Jeigu Specialiosiose sąlygose ši informacija nepateikiama, laikoma, jog perkančioji organizacija EBVPD pirkime **netaiko**.
  2. Jeigu specialiosiose pirkimo sąlygose reikalaujama pateikti EBVPD, tokiu atveju taikomos šio skyriaus 8.2 - 8.9 punktuose nurodytos nuostatos. Atskirą EBVPD pildo:
     1. tiekėjas;
     2. kiekvienas tiekėjų grupės narys (jeigu pasiūlymą teikia tiekėjų grupė);
     3. kiekvienas ūkio subjektas, jeigu tiekėjas remiasi jo pajėgumais(kvalifikacija) pagal VPĮ 49 straipsnį.
  3. Fiziniams asmenims, kuriuos tiekėjas ketina įdarbinti pirkimo laimėjimo atveju ir kurių pajėgumais(kvalifikacija) tiekėjas remiasi pagal VPĮ 49 straipsnį (kvazisubtiekėjai) bei pasiūlymo teikimo metu žinomiems subtiekėjams, kurių pajėgumu (kvalifikacija) tiekėjas nesiremia, EBVPD teikti nereikia, nebent specialiosiose sąlygose nurodoma kitaip.
  4. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Teikdamas pasiūlymą CVP IS priemonėmis šį užpildytą EBVPD tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“).
  5. EBVPD nurodytą informaciją pagrindžiantys dokumentai kartu su pasiūlymu neteikiami.
  6. Pažymų, patvirtinančių tiekėjo pašalinimo pagrindų nebuvimą, perkančioji organizacija reikalaus iš tiekėjų tik turėdama pagrįstų abejonių dėl šių tiekėjų patikimumo. Tačiau perkančioji organizacija pasilieka sau teisę bet kuriuo pirkimo procedūros metu paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą(jei taikomi), atitiktį kvalifikacijos reikalavimams (jeigu taikoma) ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.
  7. Perkančioji organizacija taip pat nereikalaus pateikti dokumentų kaip nustatyta VPĮ 50 straipsnio 4 ir 6 dalyse, jeigu ji:
     1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
     2. šiuos dokumentus jau turi iš ankstesnių pirkimo procedūrų.
  8. Perkančioji organizacija turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
  9. Jeigu tiekėjas negali pateikti specialiosiose pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų, jeigu taikoma, nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:
     1. priesaikos deklaracija;
     2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

# **SUBTIEKĖJŲ PASITELKIMAS**

* 1. Tiekėjas savo pasiūlyme privalo nurodyti kokiai sutarties daliai ir kokius subtiekėjus, jeigu jie pasiūlymo teikimo metu yra žinomi, tiekėjas ketina pasitelkti.
  2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
  3. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

# **TIEKĖJŲ GRUPĖS DALYVAVIMAS**

* 1. Pasiūlymą gali pateikti tiekėjų grupė. Pirkime pasiūlymą teikianti tiekėjų grupė su pasiūlymu turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:
     1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti sutartį;
     2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį);
     3. kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus pirkimą, – pasirašyti sutartį su perkančiąja organizacija, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.
  2. Jeigu specialiosiose pirkimo sąlygose nenurodyta kitaip, perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.
  3. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.

# **REIKALAVIMAI PASIŪLYMŲ RENGIMUI IR PATEIKIMUI**

* 2. Pasiūlymas turi būti pateiktas iki skelbime nurodyto pasiūlymo pateikimo termino pabaigos Pasiūlymas turi būti parengtas ir pateiktas pagal pirkimo sąlygų reikalavimus, užpildant pasiūlymo formą. Jeigu specialiosiose pirkimo sąlygose nenurodyta kitaip, pasiūlymą ir kartu su juo teikiamus dokumentus, visas pasiūlymo sudedamąsias dalis dalyviai privalo pateikti elektronine forma (tiesiogiai suformuotus elektroninėmis priemonėmis arba pateikiant skaitmenines dokumentų kopijas), naudojant CVP IS priemones.
  3. Tiekėjas gali pateikti tik vieną pasiūlymą.
  4. Pasiūlymą sudaro tiekėjo pateiktų duomenų bei dokumentų visuma (įskaitant pasiūlymo paaiškinimus bei atsakymus dėl pasiūlymo (jei tokių bus):
     1. užpildyta Pasiūlymo forma nurodyta Specialiosiose pirkimo sąlygose ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
     2. Pasiūlymas turi galioti90 (devyniasdešimt) dienųnuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
  5. Perkančioji organizacija nereikalauja pasiūlymą pasirašyti kvalifikuotu elektroniniu parašu. Tiekėjo per CVP IS pateikti pasiūlymo dokumentai yra prilyginami tiekėjo pasirašytiems dokumentams, laikoma, kad tiekėjas juos tinkamai patvirtino ir prisiima pilną atsakomybę dėl juose pateiktos informacijos teisingumo bei nurodytų įsipareigojimų.
  6. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatyto pasiūlymų pateikimo termino pabaigos, bus laikomi negautais ir nebus vertinami. Sutrikus CVP IS veikimui, tiekėjai turi imtis veiksmų, numatytų *Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui*, patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31.
  7. Tiekėjas pasiūlyme turi aiškiai nurodyti, kuri pasiūlymo informacija yra **konfidenciali**, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus. Be to, pasiūlymo konfidencialia informacija nelaikoma informacija, nurodyta VPĮ 20 straipsnio 2 dalyje. Perkančiajai organizacijai kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydama pagrįsti informacijos konfidencialumą. Jeigu tiekėjas per perkančiosios organizacijos nurodytą terminą (kuris negali būti trumpesnis kaip **3 darbo dienos**) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavusi pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, perkančioji organizacija suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdama pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, perkančiosios organizacijos vertinimu, nėra konfidenciali, prieš supažindindama kitą tiekėją su tokiu pasiūlymu, ji apie tokius savo ketinimus informuos konfidencialią informaciją pasiūlyme nurodžiusį tiekėją.
  8. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, pasiūlyme turi nurodyti kainą su PVM. Jeigu specialiosiose pirkimų sąlygose nenumatyta kitaip, pasiūlymų kainos bus vertinamos ir lyginamos su visais mokesčiais, įskaitant PVM. Jeigu perkančioji organizacija pati turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, pasiūlymų palyginimo tikslais įskaičiuoja pati perkančioji organizacija). Į pasiūlymo kainą privalo būti įskaičiuoti visi mokesčiai bei visoskitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su pirkimo objektu (išskyrus tuos atvejus, kai pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į sutarties kainą).
  9. Pasiūlymas turi galioti ne trumpiau nei numatyta šių sąlygų 3 skyriuje „Terminai”.
  10. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos. Po pasiūlymų pateikimo termino pabaigos tiekėjas negali nei atsiimti (atšaukti), nei pakeisti jau pateikto savo pasiūlymo.
  11. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko paskutinę pasiūlymų pateikimo dieną skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Jei specialiosiose pirkimo sąlygose nenurodyta kitaip, į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
  12. Jei specialiosiose pirkimo sąlygose nenurodyta kitaip, pasiūlymas turi būti parengtas lietuvių kalba. Jei su pasiūlymu pateikiami dokumentai negali būti pateikti lietuvių arba anglų kalbomis, šie dokumentai turi būti pateikti originalo kalba, pridedant jų vertimą į lietuvių arba anglų kalbą. Kilus įtarimams dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.

# **SUSIPAŽINIMAS SU PASIŪLYMAIS**

* 1. Su pasiūlymais susipažins Komisija, nedalyvaujant tiekėjams ar jų įgaliotiems atstovams. Posėdžio, kuriame bus susipažįstama su pasiūlymais, data ir vieta bus nurodyta pirkimo dokumentuose.
  2. Tiekėjo teikiamas pasiūlymas gali būti užšifruojamas.
  3. **Jeigu perkančioji organizacija pasiūlymus vertins pagal kainą arba kainos ar sąnaudų ir kokybės santykį ir jos pasirinktos vertinti pasiūlymo techninės charakteristikos yra kiekybiškai įvertinamos** (**pasiūlymą reikalaujama pateikti 1 voke**), tiekėjas, nusprendęs pateikti užšifruotą pasiūlymą, turi:
     1. **iki pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ir (ar) sąnaudos).
     2. **per 30 min. nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
     3. Kai pasiūlymas pateikiamas viename voke, tiekėjui užšifravus visą pasiūlymą ir iki pradinio susipažinimo su pasiūlymu procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina ir (ar) sąnaudos, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos ir (ar) sąnaudų).
  4. **Jeigu perkančioji organizacija pasiūlymus vertins pagal kainos ar sąnaudų ir kokybės santykį ir jos pasirinktos vertinti pasiūlymo techninės charakteristikos nėra kiekybiškai įvertinamos** (**pasiūlymą reikalaujama pateikti 2 vokuose), tiekėjo pasiūlymo dokumentas, kuriame nurodyta pasiūlymo kaina ir (ar) sąnaudos (antras vokas), gali būti užšifruojamas.** Tiekėjas, nusprendęs pateikti užšifruotą dokumentą, turi:
     1. **iki** **pasiūlymų pateikimo termino pabaigos** naudodamasis CVP IS priemonėmis pateikti pasiūlymą su užšifruotu dokumentu, kuriame nurodyta pasiūlymo kaina (iki nurodyto termino atskiruose vokuose pateikiamos abi pasiūlymo dalys (viena dėl pasiūlymo techninių duomenų ir kitos informacijos bei dokumentų, antra dėl kainos), tačiau užšifruojamas tik dokumentas, kuriame nurodyta pasiūlymo kaina ir (ar) sąnaudos **(antras vokas)**.
     2. **iki susipažinimo su pasiūlymų dalimis, kuriuose nurodyta kaina ir (ar) sąnaudos, procedūros (posėdžio) pradžios (apie kurios laiką perkančioji organizacija, įvertinusi pasiūlymų techninę dalį, informuos tiekėjus), CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą dokumentą, kuriame nurodyta pasiūlymo kaina. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
  5. Kai pasiūlymas pateikiamas dvejuose vokuose, iki susipažinimo su pasiūlymų dalimis, kuriuose nurodyta kaina ir (ar) sąnaudos (antro voko), atidarymo procedūros (posėdžio) pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti antrame voke pateiktos informacijos, tiekėjo pasiūlymas atmetamas kaip neatitinkantis pirkimo dokumentuose nustatytų reikalavimų (tiekėjas nepateikė pasiūlymo kainos ir (ar) sąnaudų).

# **PASIŪLYMŲ VERTINIMAS**

* 1. Konkursui pateiktus pasiūlymus nagrinėja ir vertina Komisija. Pasiūlymai nagrinėjami, vertinami ir palyginami konfidencialiai, nedalyvaujant pasiūlymus pateikusių tiekėjų atstovams. Komisijos posėdžiuose stebėtojai nedalyvauja.
  2. Šio pirkimo metu nebus vykdomos derybos, nebent Specialiosiose sąlygose numatyta kitaip.
  3. Komisija, atlikusi pradinį susipažinimą su pasiūlymais:
     1. nagrinėja ir vertina EBVPD (jei taikomas) pateiktą informaciją ir raštu praneša tiekėjams apie šio patikrinimo rezultatus;
     2. nagrinėja ir vertina ar pasiūlymai atitinka pirkimo dokumentuose nustatytus reikalavimus ir sąlygas. Kai perkančioji organizacija pasiūlymus vertina pagal kainos ar sąnaudų ir kokybės santykį ir jos pasirinktos vertinti pasiūlymo techninės charakteristikos nėra kiekybiškai vertinamos, ji iš pradžių patikrina ir įvertina tik pasiūlymų techninius duomenis, tiekėjams praneša apie šio patikrinimo ir įvertinimo rezultatus (neatskleidžiant kitų tiekėjų), ir paskui, atsižvelgdama į pasiūlymo kainą, atlieka bendrą pasiūlymo vertinimą;
     3. **jei specialiosiose sąlygose nėra numatyta, kad bus deramasi:**

1. įvertina ar pasiūlytos kainos nėra per didelės ir Perkančiajai organizacijai priimtinos. Gali būti taikomos VPĮ 45 straipsnio 1 dalies 5 punkto nuostatos.
2. įvertina ar nėra pasiūlyta neįprastai mažų kainų. Jeigu pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją, kad šis per perkančiosios organizacijos nustatytą protingą terminą pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas.
   * 1. **tuo atveju, kai perkančioji organizacija ekonomiškai naudingiausią pasiūlymą išrenka pagal kainos kriterijų,** perkančioji organizacija gali vertinti tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, jog jis turi būti atmestas vadovaujantis šių Bendrųjų sąlygų 14 skyriuje nurodytais pagrindais, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Šio punkto nuostatos netaikomos, jeigu specialiosiose sąlygose numatyta derybų galimybė.
     2. jei Specialiosiose sąlygose numatoma, jog pirkime bus deramasi, vykdo derybas 13.7 punkte (su visais papunkčiais) nustatytomis sąlygomis ir tvarka;
     3. jei EBVPD pirkime taikomas, **ir perkančioji organizacija neturi pagrįstų abejonių dėl tiekėjo patikimumo**, pažymų, patvirtinančių EBVPD nurodytą informaciją, pateikti neprašo;
     4. galimo laimėtojo prašo pateikti kvalifikacijos reikalavimų ir/ar kokybės vadybos sistemos ir aplinkos apsaugos vadybos sistemos standartų atitiktį specialiojoje dalyje nustatytiems reikalavimams (jei taikomi) patvirtinančius dokumentus bei nagrinėja ir vertina jų atitiktį specialiosiose sąlygose nustatytiems reikalavimams (jei tokie yra numatyti).
   1. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali prašyti tiekėjų patikslinti, papildyti arba paaiškinti savo pasiūlymus remdamasi VPĮ 45 str. 3 d. reguliavimu.
   2. Perkančioji organizacija gali nevertinti viso pasiūlymo, jeigu patikrinusi jo dalį nustato, kad, vadovaujantis pirkimo sąlygų reikalavimais, pasiūlymas turi būti atmestas.
   3. Neįprastai mažą kainą perkančioji organizaciją prašys pagrįsti tik ekonomiškai naudingiausią pasiūlymą pateikusį tiekėją.
   4. **Jeigu specialiose sąlygose yra numatytos derybos, tokiu atveju taikomos šio skyriaus 13.7.1. – 13.7.10 punktuose nurodytos nuostatos.**

13.7.1. Derybų objektas ir sąlygos nurodomos Specialiosiose sąlygose.

13.7.2. Derybos vykdomos iki kvietimo pateikti galutinį pasiūlymą. Derybų metu nebus deramasi dėl esminių sąlygų, kurios nurodomos pirkimo dokumentų Specialiojoje dalyje. Jei derybų metu atliekami Pirkimo dokumentų pakeitimai (kai tai numatyta Specialiosiose sąlygose), perkančioji organizacija prašo pateikti pakeistus pasiūlymus ir toliau vykdo derybas iki kvietimo pateikti galutinius pasiūlymus.

13.7.3. Informacija apie tai, ar šio Pirkimo metu bus vykdomos derybų pakopos mažinant Pasiūlymų skaičių pagal VPĮ 66 straipsnio 4 dalį, pateikiama Specialiosiose sąlygose.

* + 1. Derybos bus vykdomos derybų susitikimų metu ir (ar) konferencijos telefonu, ir (ar) elektroninėmis ryšio priemonėmis, ir (ar) priemonėmis, kuriomis vykdomas pirkimas. Apie derybų vykdymo būdą, paminėtą šiame punkte, tiekėjai bus informuoti su kvietimu dalyvauti derybose.
    2. Derybų vykdymo tvarka:

1. Derybos bus vykdomos iki tiekėjų galutinių pasiūlymų pateikimo. Sąlygos, dėl kurių negali būti deramasi pirkimo metu, nurodomos Specialiųjų sąlygų 5 skyriuje;
2. Perkančioji organizacija informuodama tiekėjus apie derybų pradžią, taip pat informuos tiekėjus apie derybų būdą;
3. Derybos vykdomos su kiekvienu tiekėju atskirai;
4. Į derybas tiekėjai kviečiami atsitiktine eilės tvarka;
5. Visiems tiekėjams derybų metu bus taikomi vienodi reikalavimai, suteiktos vienodos galimybės ir pateikta vienoda informacija
6. Perkančioji organizacija gali nuspręsti organizuoti kelis derybų etapus. Tokiu atveju tiekėjai bus informuoti apie derybų etapų skaičių;
7. Perkančioji organizacija turi teisę organizuoti tiek derybų susitikimų, kiek būtina, vadovaujantis VPĮ bei jos pranešimuose nustatyta tvarka;
8. Derybų susitikimus su kiekvienu tiekėju atskirai inicijuoja perkančioji organizacija, apie tai informuodama Tiekėjus tomis pačiomis priemonėmis, kuriomis vykdomas Pirkimas, likus ne mažiau nei 1 (viena) darbo diena iki derybų susitikimo pradžios. Kvietime perkančioji organizacija nurodys susitikimo su tiekėju datą, laiką ir vietą. Tiekėjams sutikus, perkančioji organizacija turi teisę apie derybų susitikimo pradžią informuoti likus mažiau nei 1 (vienai) darbo dienai;
9. Tiekėjas gavęs kvietimą atvykti į derybų susitikimą, turi informuoti apie dalyvavimą likus ne mažiau kaip 1 (vienai) darbo dienai iki derybų susitikimo pradžios. Jei tiekėjas nepateikia atsakymo apie dalyvavimą derybų susitikime, laikoma, kad jis atsisako dalyvauti ir klausimų neturi.
10. Kartu su kvietimu į Derybų susitikimą perkančioji organizacija gali pateikti Tiekėjui informaciją, kokie klausimai ar dalis klausimų bus aptariami derybų susitikimo metu. Derybų susitikimų metu su tiekėjais aptariami klausimai, atsižvelgiant į tiekėjo pateiktus atsakymus bei tiekėjo pasiūlyme ir susirašinėjimo priemonėmis, kuriomis vykdomas pirkimas, būdu pateiktą informaciją;
11. Visus derybų susitikimus protokoluos perkančioji organizacija. Protokolas sudaromas ir pasirašomas (protokolas suderinimas su tiekėju) arba protokolą pasirašymui perkančioji organizacija pateikia tiekėjui priemonėmis, kuriomis vykdomas Pirkimas. Derybų protokolą pasirašo derybų susitikimo posėdžio pirmininkas ir tiekėjo įgaliotas(-i) atstovas(-ai). Jeigu tiekėjas nepasirašo protokolo, laikoma, kad derybų susitikimas neįvyko ir visa tiekėjo informacija, pateikta derybų susitikimo metu, nebus vertinama;
12. Jei tiekėjas neatvyksta į derybų susitikimą nurodytu laiku ar su tiekėju nepavyksta susisiekti telekonferencijos būdu, laikoma, kad tiekėjas neturi klausimų Pirkimo sąlygoms ir sutinka su visais Pirkimo sąlygų reikalavimais. Siekiant išvengti abejonių, turi būti suprantama, jog tiekėjo nedalyvavimas derybų susitikimuose nebus tiekėjo pašalinimo iš Pirkimo procedūrų priežastis;
13. derybų eigoje perkančioji organizacija turi teisę koreguoti pirkimo sąlygas, kai tokia galimybė numatyta Specialiosiose sąlygose, tokiu atveju perkančioji organizacija gali atlikti keitimus savo nuožiūra arba vadovaudamasis tiekėjų siūlymais, nekeičiant esminių sąlygų nurodytų Specialiosiose sąlygose;
14. perkančiajai organizacijai nusprendus baigti derybas, visiems tiekėjams kartu su kvietimu pateikti Galutinį pasiūlymą bus pateikti galutiniai Pirkimo sąlygų dokumentai, kurie buvo keičiami derybų metu (kai derybos vykdomos ne tik dėl tiekėjo pasiūlymo ir informacija apie pakeistas Pirkimo sąlygas nebuvo pateikta su kvietimu pateikti pakeistą pasiūlymą), ir perkančioji organizacija nustatys terminą (kuris bus ne trumpesnis nei 1 (viena) darbo diena), iki kada tiekėjų bus prašoma pateikti Galutinius pasiūlymus;
15. Tiekėjo, pateikusio Pirminį pasiūlymą, tačiau nepateikusio Galutinio pasiūlymo, paskutinis pateiktas pasiūlymas (Pirminis pasiūlymas (įskaitant Derybų metu atliktus patikslinimus ir (ar) papildymus, jei tokie atlikti)) vertinamas kaip Galutinis pasiūlymas;
16. Jei taikomos derybos ir tiekėjas kviečiamas pateikti Pakeistą pasiūlymą, nepateiktas Tiekėjo Pakeistas pasiūlymas vertinamas kaip atsisakymas dalyvauti tolesnėse Pirkimo procedūrose ir Tiekėjo pateiktas Pirminis pasiūlymas nėra prilyginamas Galutiniam pasiūlymui;
17. Tiekėjas iki Galutinių pasiūlymų pateikimo termino pabaigos gali atšaukti savo Pirminį (ar Pakeistą) pasiūlymą. Apie pasiūlymo atšaukimą tiekėjas informuoja perkančiąją organizaciją CVP IS susirašinėjimo priemonėmis pateikdamas tiekėjo vadovo ar jo įgalioto asmens parašu patvirtintą Pirkime pateikto Pasiūlymo atšaukimą. Atšaukus Pasiūlymą, Tiekėjas praranda teisę dalyvauti tolesnėse Pirkimo procedūrose.
    * 1. Perkančioji organizacija turi teisę pareikalauti, kad tiekėjas priemonėmis, kuriomis vykdomas Pirkimas iš anksto nurodytų visų derybų susitikimuose ar Pasiūlymų pristatymuose pageidaujančių dalyvauti tiekėjo atstovų vardus, pavardes ir organizacijas, kuriose jie dirba.
      2. Derybų susitikimuose gali dalyvauti tik tiekėjo įgalioti asmenys. Perkančiajai organizacijai paprašius, tiekėjo atstovai privalo pateikti asmens tapatybę ir jų įgaliojimus patvirtinančius dokumentus. Tiekėjo atstovams, nepateikusiems minėtų dokumentų, derybų susitikimuose ar Pasiūlymų pristatymuose (jei tokie rengiami, aprašymas pateikiamas Specialiosiose sąlygose) dalyvauti draudžiama. Jei visi Tiekėjo atstovai, atvykę į derybų susitikimą ar pasiūlymų pristatymą, nepateikia minėtų dokumentų, laikoma, kad tiekėjas neatvyko į derybų susitikimą ar pasiūlymų pristatymą. Tokiu atveju perkančioji organizacija tai užfiksuoja protokole, kurį patvirtina į derybas atvykę įgalioti asmenys ir šio protokolo kopija tiekėjui pateikiama priemonėmis, kuriomis vykdomas Pirkimas.
      3. Derybos bus vykdomos lietuvių ir (arba) anglų, ir (arba) rusų kalba. Perkančioji organizacija apie derybų metu naudojamą kalbą, informuos tiekėjus su kvietimu į derybas. Jei tiekėjas derybų susitikime pateiks informaciją kitomis nei lietuvių ar anglų, ar rusų kalbomis, viso derybų susitikimo ar pasiūlymų pristatymo metu turi būti užtikrinamas kokybiškas vertimas į lietuvių arba anglų kalbą tiekėjo lėšomis.
      4. Kai perkančioji organizacija taiko derybų pakopas (ar taikomos pakopos nurodoma Specialiosiose sąlygose), jos vykdomos tokia tvarka:
18. Įvertinus tiekėjų Pirminius pasiūlymus vykdoma pirma derybų pakopa, kurios metu su tiekėjais ieškant priimtiniausių sprendimų deramasi dėl sąlygų, kurios Specialiosiose sąlygose nurodytos kaip derybų objektas;
19. Po pirmos derybų pakopos perkančioji organizacija informuoja tiekėjus apie pirkimo dokumentų pakeitimus, pagal kuriuos tiekėjai kviečiami pateikti Pakeistus pasiūlymus;
20. Įvertinus tiekėjų pateiktus Pakeistus pasiūlymus vykdoma antroji derybų pakopa arba priimamas sprendimas vykdyti papildomą pirmos derybų pakopos etapą apie tai informuojant tiekėjus;
21. Vykdant antrąją derybų pakopą į derybas kviečiami ne daugiau kaip 3 (trys) ekonomiškai naudingiausius Pakeistus pasiūlymus pirmoje derybų pakopoje pateikę tiekėjai.
22. Tiekėjai, nepakviesti dalyvauti antroje derybų pakopoje, netenka teisės dalyvauti tolesnėse pirkimo procedūrose.
23. Antroje derybų pakopoje deramasi tik dėl tiekėjų pasiūlymų (tokia apimtimi, kaip numatyta Specialiosiose sąlygose). Derybos dėl kitų pirkimo sąlygų reikalavimų nėra galimos, t. y., pirmoje derybų pakopoje užfiksuotos pirkimo sąlygos ir reikalavimai nekeičiami;
24. Po antros derybų pakopos tiekėjai kviečiami pateikti Galutinius pasiūlymus. Galutiniuose pasiūlymuose nurodytos kainos negali būti didesnės, o parametrai pagal kitus kiekybinius (pamatuojamus) pasiūlymų vertinimo kriterijus (jei tokie kriterijai nustatyti Pirkime) negali būti prastesni nei nurodyti tiekėjų Pakeistuose pasiūlymuose pirmoje derybų pakopoje;
25. Derybų pakopų etapų skaičius nėra ribojamas, t. y., laikantis aukščiau nurodytos tvarkos gali būti organizuojama ir daugiau derybų pakopų etapų nei nurodyta, tačiau tik iki Galutinių pasiūlymų pateikimo termino pabaigos. Suėjus Galutinių pasiūlymų pateikimo terminui, Derybų vykdymas negali būti atnaujintas;
26. Tiekėjams pateikus Galutinius kainos pasiūlymus, vadovaujantis pasiūlymu vertinimo kriterijumi (kriterijais), bus nustatytas ekonomiškai naudingiausias pasiūlymas.
    * 1. Pirkimo dalyvis derėtis gali būti nekviečiamas ir jo pirminis pasiūlymas laikomas galutiniu, jeigu dalyvio, kurio pasiūlymas atitinka pirkimo dokumentuose nustatytus reikalavimus, palyginamoji pasiūlymo kaina neviršija perkančiosios organizacijos suplanuotų šiam pirkimui skirti lėšų sumos.

# **PASIŪLYMŲ ATMETIMO PAGRINDAI**

* 1. Komisija atmeta pasiūlymą, jeigu:
     1. tiekėjas pasiūlymą pateikė ne CVP IS priemonėmis;
     2. pasiūlymą pateikęs tiekėjas pašalinamas iš pirkimo procedūros dėl pašalinimo pagrindų buvimo (jei taikoma), arba tiekėjas pateikė netikslius, neišsamius ar klaidingus dokumentus ar duomenis dėl tiekėjo pašalinimo pagrindų nebuvimo (jei taikoma) ar šių dokumentų ar duomenų nepateikė ir, Perkančiajai organizacijai prašant, jų nepateikė ar nepatikslino;
     3. pasiūlymą pateikęs tiekėjas neatitinka nustatytų kvalifikacijos reikalavimų (jei taikoma) arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams (jei taikoma) arba šių dokumentų ar duomenų nepateikė ir, Perkančiajai organizacijai prašant, jų nepateikė ar nepatikslino;
     4. netenkinami specialiosiose pirkimo sąlygose nustatyti reikalavimai, susiję su nacionaliniu saugumu (kai taikoma);
     5. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis ;
     6. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
     7. tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų nepateikė: jungtinės veiklos (partnerystės) sutarties ir dokumentus, nesusijusius su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina ir, Perkančiajai organizacijai prašant, jų nepateikė ar nepatikslino;
     8. tiekėjas per Perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
     9. pasiūlyta kaina yra per didelė ir Perkančiajai organizacijai nepriimtina, bei kuri užfiksuota Centrinės viešųjų pirkimų informacinės sistemos priemonėmis Pirkimo skiltyje „Vidiniai dokumentai“
     10. buvo pasiūlyta neįprastai maža kaina ir tiekėjas Perkančiosios organizacijos prašymu nepateikė tinkamų pasiūlytos mažos kainos pagrįstumo įrodymų arba pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     11. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau šis negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
     12. tiekėjas perkančiosios organizacijos prašymu nepratęsia pasiūlymo galiojimo;
     13. tiekėjas iki susipažinimo su pasiūlymais posėdžio pradžios nepateikia pasiūlymo iššifravimo slaptažodžio;
     14. perkančioji organizacija gali atmesti pasiūlymus kitais specialiosiose pirkimo sąlygose nurodytais pagrindais.
  2. Apie pasiūlymo atmetimą ir tokio atmetimo priežastis perkančioji organizacija informuoja tiekėją raštu CVP IS priemonėmis.

# **PASIŪLYMŲ EILĖ IR LAIMĖTOJO NUSTATYMAS**

* 1. Išnagrinėjusi, įvertinusi ir palyginusi pateiktus pasiūlymus, perkančioji organizacija nustato pasiūlymų eilę į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.
  2. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
  3. Jeigu pasiūlymą pateikė tik vienas tiekėjas arba įvertinus pasiūlymus liko tik vienas tiekėjas, pasiūlymų eilė nenustatoma ir tas pasiūlymas laikomas laimėjusiu.

# **INFORMAVIMAS APIE PIRKIMO PROCEDŪRŲ REZULTATUS**

* 1. Perkančioji organizacija ne vėliau kaip per 3 darbo dienas nuo pasiūlymų eilės sudarymo ir laimėjusio pasiūlymo nustatymo CVP IS priemonėmis tiekėjus informuoja apie pirkimo procedūros rezultatus, vadovaudamasi VPĮ 58 straipsnio nuostatomis.

# **SUTARTIES SUDARYMAS**

* 1. Sutartis sudaroma su tiekėju, kurio pasiūlymas, vadovaujantis pirkimo sąlygų nustatyta tvarka pripažintas laimėjusiu, o jei pirkimas skaidomas į dalis – su tiekėjais, kurių pasiūlymai pripažinti laimėjusiais (Perkančioji organizacija pasilieka galimybę nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas).
  2. Sutartis sudaroma nedelsiant, sutarties sudarymo atidėjimo terminas netaikomas.
  3. Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį.
  4. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas raštu atsisako ją sudaryti;
     2. iki perkančiosios organizacijos nurodyto laiko nepasirašo sutarties;
     3. atsisako sudaryti sutartį VPĮ ir pirkimo sąlygose nustatytomis sąlygomis;
     4. tiekėjų grupė, kurios pasiūlymas nustatytas laimėjęs, neįsteigia juridinio asmens, jeigu toks reikalavimas nustatytas specialiosiose pirkimo sąlygose.
  5. Jeigu laimėjęs tiekėjas atsisako sudaryti sutartį, arba jeigu iki perkančiosios organizacijos nurodyto termino nepateikia pirkimo sąlygose nustatyto sutarties įvykdymo užtikrinimą patvirtinančio dokumento arba neįvykdo kitų sutartyje nustatytų jos įsigaliojimo sąlygų, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio sutarties įvykdymo užtikrinimo ar neįvykdžiusio sutarties įsigaliojimo sąlygų. Prieš siūlant sudaryti sutartį, perkančioji organizacija paprašo to tiekėjo aktualių dokumentų, patvirtinančių EBVPD (jeigu taikoma) nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama ir įvertina, ar jo pasiūlymas neturėtų būti atmestas dėl kitų priežasčių. Jei perkančioji organizacija neturi pagrįstų abejonių dėl tiekėjo patikimumo, pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti neprašo.
  6. Sudarant sutartį, joje negali būti keičiama laimėjusio tiekėjo pasiūlymo kaina, sąnaudos ir nekeičiamos kitos sąlygos.
  7. Perkančioji organizacija laimėjusį pasiūlymą, sudarytą sutartį ir jos pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios skelbia CVP IS. Informaciją apie žodžiu sudarytas sutartisperkančioji organizacija viešina CVP ISne vėliau kaip per 15 kalendorinių dienų nuo to ketvirčio, per kurį buvo sudarytos sutartys, pabaigos.

# **TEISĖ GINČYTI PERKANČIOSIOS ORGANIZACIJOS VEIKSMUS AR PRIIMTUS SPRENDIMUS**

* 1. Tiekėjas, kuris mano, kad perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
  2. Tiekėjas, norėdamas iki sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu tiekėjo pasirinktomis priemonėmis (CVP IS susirašinėjimo ar kitomis elektroninėmis priemonėmis) turi pateikti pretenziją perkančiajai organizacijai.
  3. Pretenzijos pateikimo perkančiajai organizacijai, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

# **KITOS SĄLYGOS**

* 1. Šio pirkimo dokumentuose neaprašytos pirkimo procedūros vykdomos vadovaujantis Viešųjų pirkimų įstatymo ir jo įgyvendinamųjų teisės aktų nuostatomis.
  2. Ginčai dėl pirkimo nagrinėjami, žala tiekėjui atlyginama, pirkimo sutartis pripažįstama negaliojančia bei alternatyvios sankcijos taikomos vadovaujantis [VPĮ VII skyriaus](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_VIIsk.pdf) nuostatomis.
  3. Perkančioji organizacija užtikrina, kad paslaugų tiekėjo pateiktus fizinių asmenų asmens duomenis tvarkys tik šio pirkimo ir jo pagrindu sudarytos sutarties įvykdymo tikslu ir saugos 5 metus po pirkimo procedūrų pabaigos. Asmens duomenys duomenų gavėjams teikiami Viešųjų pirkimų įstatymo nustatyta tvarka, išskyrus duomenis, kurių atskleidimą riboja Asmens duomenų teisinės apsaugos įstatymas.