

**VILNIAUS UNIVERSITETAS**

**MAŽOS VERTĖS SKELBIAMO**

**„PLASTIKINIŲ LANGŲ SU LAUKO IR VIDAUS PALANGĖMIS BEI PLASTIKINIŲ LAUKO DURŲ (BALKONO) GAMYBOS IR MONTAVIMO, TAIP PAT ESAMŲ (SENŲ) LANGŲ IR DURŲ DEMONTAVIMO DARBAI VU BENDRABUČIŲ CENTRE, ADRESU SAULĖTEKIO AL. 35, VILNIUS NR. 10482/2025/TVPC“**

**SPECIALIOSIOS PIRKIMO SĄLYGOS**

**TURINYS**

1. PIRKIMO OBJEKTAS
2. REIKALAVIMAI, SUSIJĘ SU NACIONALINIU SAUGUMU
3. TIEKĖJŲ PAŠALINIMO PAGRINDAI
4. TIEKĖJŲ KVALIFIKACIJOS REIKALAVIMAI IR REIKALAUJAMI ENERGIJOS VARTOJIMO EFEKTYVUMO IR (ARBA) APLINKOS APSAUGOS IR (ARBA) SOCIALINIAI KRITERIJAI
5. PASIŪLYMŲ VERTINIMAS
6. DERYBŲ REIKALAVIMAI
7. PASIŪLYMŲ GALIOJIMO UŽTIKRINIMAS

PRIEDAI:

1. *Techninė specifikacija su priedais;*
2. *Pasiūlymo forma;*
3. *Sutarties projektas su priedais.*

# **PIRKIMO OBJEKTAS**

* 1. Perkančioji organizacija numato įsigyti plastikinių langų su lauko ir vidaus palangių bei plastikinių lauko durų (balkono) gamybos ir montavimo, taip pat esamų (senų) langų ir durų demontavimo darbus Vilniaus universiteto bendrabučių centre, adresu Saulėtekio al. 35, Vilniuje. Reikalavimai pirkimo objektui nustatyti specialiųjų pirkimo sąlygų 1 priede „Techninė specifikacija“.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“.
  3. Pirkimas neatliekamas naudojantis centralizuotų pirkimų katalogu (toliau – CPO), nes reikiamų darbų CPO kataloge nėra.
  4. Pirkime neleidžiama pateikti alternatyvių pasiūlymų.
  5. Perkančioji organizacija nerengs objekto apžiūros.
  6. Bendrosios pirkimo sąlygos yra neatskiriama šių pirkimo sąlygų dalis.

# **REIKALAVIMAI, SUSIJĘ SU NACIONALINIU SAUGUMU**

* 1. Vadovaudamasi VPĮ 45 straipsnio 21 dalimi, perkančioji organizacija atmeta paraišką ar pasiūlymą, jeigu yra bent viena iš šių sąlygų:
     1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše  nurodytose valstybėse ar teritorijose;
     2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių gamintojas ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
     3. prekių kilmė yra ar paslaugos teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų;
     4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad 2.1.1. ir 2.1.2. punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
     5. perkančioji organizacija turi kompetentingų institucijų patvirtintos informacijos, kad 2.1.1. ir 2.1.2. punktuose nurodyti subjektai turi interesų, galinčių kelti grėsmę nacionaliniam saugumui.
  2. Perkančioji organizacija, tikrindama paraiškos ir (ar) pasiūlymo atitiktį 2.1 punkto reikalavimams, iš tiekėjo reikalauja pateikti deklaraciją (deklaruoti būtina teikiamos paraiškos ar pasiūlymo formoje). Kilus abejonių dėl tiekėjo nurodytos informacijos teisingumo, perkančioji organizacija prašys ekonomiškai naudingiausią pasiūlymą pateikusio tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus. Perkančioji organizacija šių dokumentų gali paprašyti iš tiekėjų bet kuriuo pirkimo procedūros metu, jeigu tai būtina, siekiant užtikrinti tinkamą pirkimo procedūros atlikimą.

# **TIEKĖJŲ PAŠALINIMO PAGRINDAI**

* 1. Tiekėjams, ūkio subjektams, kurių pajėgumais tiekėjas remiasi, taikomi pašalinimo pagrindų nebuvimo reikalavimai:

*Lentelė Nr. 1*

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas** | **Pašalinimo pagrindų nebuvimą įrodantys dokumentai** |
| **Su kitais ekonominės veiklos vykdytojais sudaryti susitarimai, kuriais siekta iškraipyti konkurenciją:** | | | |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas** | EBVPD teikti nereikalaujama |
| **Interesų konfliktas dėl dalyvavimo pirkimo procedūroje** | | | |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas** | EBVPD teikti nereikalaujama |
| **Tiesioginis arba netiesioginis dalyvavimas rengiant šią pirkimo procedūrą:** | | | |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti | **VPĮ 46 straipsnio 4 dalies 3 punktas** | EBVPD teikti nereikalaujama |
| **Pripažinimas kaltu dėl klaidingos informacijos, negalintis pateikti reikalaujamų dokumentų ir gautas konfidencialios informacijos apie šią procedūrą:** | | | |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. | **VPĮ 46 straipsnio 4 dalies 4 punktas** | EBVPD teikti nereikalaujama |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis | **VPĮ 46 straipsnio 4 dalies 5 punktas** | EBVPD teikti nereikalaujama |
| **Išimtinai nacionaliniai pašalinimo pagrindai** | | | |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 21 dalis** | EBVPD teikti nereikalaujama |

# **TIEKĖJŲ KVALIFIKACIJOS REIKALAVIMAI IR REIKALAUJAMI ENERGIJOS VARTOJIMO EFEKTYVUMO IR (ARBA) APLINKOS APSAUGOS IR (ARBA) SOCIALINIAI KRITERIJAI**

* 1. Tiekėjams nenustatomi kvalifikacijos reikalavimai,energijos vartojimo efektyvumo,aplinkos apsaugos ir socialiniai kriterijai.

# **PASIŪLYMŲ VERTINIMAS**

* 1. Perkančioji organizacija ekonomiškai naudingiausią pasiūlymą išrenka pagal kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų priede 2 „Pasiūlymo forma“. Ekonomiškai naudingiausiu pasiūlymu laikomas mažiausios kainos pasiūlymas.

# **DERYBŲ REIKALAVIMAI**

* 1. Šio Pirkimo metu gali būti vykdomos Derybos. Į derybas bus kviečiami tik tie tiekėjai, kurių pirkime pateikti pirminiai pasiūlymai atitiks minimalius reikalavimus.
  2. Minimaliais reikalavimais laikomas pirminio pasiūlymo pateikimas, su jame nurodytu siūlomo objekto bendriniu pavadinimu, kuris turi atitikti perkamą objektą, t.y. tiekėjas turi siūlyti dalyką, kuris yra perkamas.
  3. Derybų sąlygos:

*Lentelė Nr. 2*

|  |  |
| --- | --- |
| **Sąlygos, kurios yra derybų objektas** | **Sąlygos, dėl kurių nebus deramasi** |
| 1. Tiekėjo pasiūlymas: 2. pasiūlymo kaina; 3. pirminio pasiūlymo neatitikimai Techninei specifikacijai ir kitiems Pirkimo sąlygų reikalavimams.\* | 1. Tiekėjo pasiūlymas: 2. galutinis derybų rezultatas, užfiksuotas tiekėjo galutiniame pasiūlyme; 3. Pirkimo sąlygose nurodytos sąlygos ir reikalavimai: 4. Sutarties sąlygos; 5. Techninė specifikacija; 6. Pirkimo bendrosios sąlygos, specialiosios sąlygos ir jų kituose prieduose nustatyta procedūrų tvarka, kitos sąlygos ir reikalavimai. |

# *\* Derybų metu tiekėjas galės ištaisyti pasiūlymo neatitikimus Pirkimo sąlygose nustatytiems reikalavimams.*

* 1. Derybos nebus vykdomos pakopomis, vadovaujantis bendrosiose sąlygose nustatyta tvarka.

# **PASIŪLYMO GALIOJIMO UŽTIKRINIMAS**

* 1. Perkančioji organizacija nereikalauja pasiūlymo galiojimo užtikrinimo Lietuvos Respublikos civilinio kodekso nustatytais prievolių įvykdymo užtikrinimo būdais.

## 