**TECHNINĖ SPECIFIKACIJA**

**I DALIS. PIRKIMO OBJEKTO APRAŠYMAS**

## SĄVOKOS

**Užsakovas/VU** –Vilniaus universitetas.

**Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.

**Darbai –** plastikinių langų su lauko ir vidaus palangėmis ir plastikinių lauko durų (balkono) gamybos ir montavimo, bei esamų (senų) langų ir durų demontavimo darbai VU Bendrabučių centre, adresu Saulėtekio al. 35, Vilnius (Bendrabučių centras, 2 – 5 tas aukštai).

**Sutartis** – Sutartis, sudaroma tarp Rangovo ir Užsakovo dėl Pirkimo objekto.

## PIRKIMO OBJEKTAS

Plastikinių langų su lauko ir vidaus palangėmis ir plastikinių lauko durų (balkono) gamybos ir montavimo, bei esamų (senų) langų ir durų demontavimo darbai VU Bendrabučių centre, adresu: Saulėtekio al. 35, Vilnius, nurodyti šioje techninėje specifikacijoje (toliau – **Pirkimo objektas**).

* 1. Vilniaus universiteto objektų sąrašas:

*Lentelė Nr. 1*

|  |  |  |  |
| --- | --- | --- | --- |
| **Nr.** | **Adresas** | **Statinio kategorija** | **Statinio grupė** |
|  | Saulėtekio al. 35, Vilnius | Ypatingas statinys | Gyvenamasis pastatas |

* 1. **Statybos rūšis:** paprastasis remontas.
  2. **Pirkimas apima:** Rangovas turi atlikti:
     1. Plastikinių langų su lauko ir vidaus palangėmis, ir plastikinių lauko durų (balkono) gamybos, montavimo, ir esamų (senų) durų bei langų demontavimo darbus VU Bendrabučių centre, adresu: Saulėtekio al. 35, Vilnius.

## REIKALAVIMAI PIRKIMO OBJEKTUI

* 1. **TECHNINIAI REIKALAVIMAI DARBAMS:**
     1. Rangovas turi atlikti:
        1. esamų (senų) balkono durų bei plastikinių langų su lauko ir vidaus palangėmis ir su jais susijusių elementų demontavimo darbus, naujų plastikinių langų su lauko ir vidaus palangėmis ir plastikinių lauko durų (balkono) gamybos ir montavimo darbus VU Bendrabučių centro pastate, adresu Saulėtekio al. 35, Vilnius, vadovaudamasis šia technine specifikacija.
     2. Rangovas prieš pradėdamas Darbus turi suderinti su Užsakovu Darbų atlikimo grafiką.
     3. Prieš pradėdamas Darbus Rangovas privalo pats išmatuoti ir nustatyti tikslius visus numatomų gaminti plastikinių durų ir plastikinių langų, ir su jais susijusių elementų (pvz. staktos) matmenis.
     4. Rangovas turi užtikrinti Darbo saugumą remontuojamame objekte, objekto priešgaisrinę apsaugą.
     5. Rangovas privalo palaikyti švarą, statybines atliekas sandėliuojant tam skirtuose statybinių atliekų konteineriuose, bei tinkamai sandėliuoti statybines medžiagas. Statybinių atliekų išvežimą organizuoja pats Rangovas savo lėšomis.
     6. Atliekant Darbus, Rangovas privalo saugoti greta sumontuotus įrenginius ir juos supančią aplinką, o juos užteršus ir (ar) sugadinus, sutvarkyti arba padengti su tuo susijusius Užsakovo nuostolius.
     7. Rangovas turi užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.
     8. Jei vykdant Darbus taip pat dalyvaus ir juos vykdys Rangovo pasamdyti subrangovai, už jų veiklos koordinavimą, Darbų kokybę, Darbų saugą ir kitų Sutarties sąlygų tinkamą vykdymą yra atsakingas Rangovas.
     9. Darbus organizuoja ir prižiūri Rangovo paskirtas darbų vadovas.
     10. Įranga, pastoliai ir kiti mechanizmai, jei tokie bus reikalingi atlikti Darbams, – Rangovo.
     11. Į Darbų kainą turi būti įskaičiuotos visos Rangovo išlaidos, būtinos pilnam ir tinkamam Darbų atlikimui.
     12. Užbaigus Darbus, Rangovas savo lėšomis sutvarko Darbų vykdymo vietą, išveža demontuotas duris, langus, palanges ir pertvaras su durimis, bei su jomis susijusius elementus, susidariusias statybines atliekas, jas utilizuoja teisės aktų nustatyta tvarka.
  2. **TECHNINIAI REIKALAVIMAI, KURIUOS TURI ATITIKTI MEDŽIAGOS IR GAMINIAI:** 
     1. Medžiagos turi atitikti visus pirkimo dokumentuose nustatytus reikalavimus (privalo būti ne prastesnės kokybės).
     2. Darbų atlikimui visas reikalingas medžiagas pateikia Rangovas.
     3. Visos Rangovo įsigyjamos medžiagos, reikalingos Darbų atlikimui, turi būti nenaudotos, be defektų ir naujos, turi atitikti šios techninės specifikacijos reikalavimus. Visais atvejais, siūlant kitų techninių parametrų medžiagas, jų technines sąlygas, standartus ir brėžinius, būtina suderinti su Užsakovo atstovu.  Medžiagos, gaminiai ir naudojama įranga turi turėti kokybės patvirtinimo dokumentus, kurie yra nurodyti Lietuvos Respublikos statybos įstatyme ir statybų techniniuose reglamentuose.
     4. Galima matmenų, nurodytų šios techninės specifikacijos 2 lentelėje, paklaida +/- 5 cm.

*Lentelė Nr. 2*

|  |  |  |
| --- | --- | --- |
| **Eil. Nr.** | **Durų, pertvarų su durimis, langų su lauko ir vidaus palangėmis preliminarūs matmenys** | **Kiekis** |
| Plastikinių durų, plastikinių langų su lauko ir vidaus palangėmis gamybos, demontavimo ir montavimo darbai Saulėtekio al. 35, Vilnius (Bendrabučių centras, 2 – 5 tas aukštai): | | |
|  | Plastikinių langų su lauko ir vidaus palangėmis **L1** demontavimo, gamybos ir montavimo darbai (2550 x 1500 mm)\* | 12 vnt. |
|  | Plastikinių langų su lauko ir vidaus palangėmis **L2** demontavimo, gamybos ir montavimo darbai ( 3800 x 1500 mm)\* | 4 vnt. |
|  | Plastikinių langų su lauko ir vidaus palangėmis **L3** demontavimo, gamybos ir montavimo darbai ( 1350 x 1500 mm)\* | 4 vnt. |
|  | Plastikinių langų su lauko ir vidaus palangėmis **L4** demontavimo, gamybos ir montavimo darbai ( 2550 x 1500 mm)\* | 16 vnt. |
|  | Plastikinių langų su lauko ir vidaus palangėmis **L5** demontavimo, gamybos ir montavimo darbai ( 1350 x 1500 mm)\* | 8 vnt. |
|  | Plastikinių langų su lauko ir vidaus palangėmis **L6** demontavimo, gamybos ir montavimo darbai ( 2550 x 1500 mm)\* | 16 vnt. |
|  | Plastikinių balkono durų **L7** demontavimo, gamybos ir montavimo darbai ( 800 x 2300 mm)\* | 4 vnt. |
|  | Plastikinių langų su lauko ir vidaus palangėmis **L8** demontavimo, gamybos ir montavimo darbai ( 3850 x 1500 mm)\* | 4 vnt. |
|  | Plastikinių langų su lauko ir vidaus palangėmis **L9** demontavimo, gamybos ir montavimo darbai ( 1350 x 1500 mm)\* | 4 vnt. |
|  | Plastikinių langų su lauko ir vidaus palangėmis **L10** demontavimo, gamybos ir montavimo darbai ( 2550 x 1500 mm)\* | 16 vnt. |

**\*** - nurodyti matmenys preliminarūs. Rangovas juos privalo tikslinti vietoje Sutarties vykdymo metu.

*Lentelė Nr. 3*

|  |  |  |
| --- | --- | --- |
| **Eil. Nr.** | **Su durimis susiję elementai** | **Kiekis** |
| 2.1. Papildomi lauko durų (balkono) elementų preliminarūs kiekiai: | | |
| 2.1.1. | Pritraukėjas (cikliškumas (atidarymas- uždarymas) ne mažiau 2.000.000 kartų) | 4 vnt. |
| 2.1.2. | Atmušėjas | 4 vnt. |
| 2.1.3. | Atraminė kojelė | 4 vnt. |
| 2.1.4. | Matinimo darbai | 3 m2 |

* + 1. **Techniniai reikalavimai L1, L2, L3, L4, L5, L6, L8, L9, L10 langams**:
       1. L1, L2, L3, L4, L5, L6, L8, L9, L10 langai komplektuojami su lauko ir vidinėmis palangėmis, rankenomis, apdailine juosta, ne siauresne nei 40 mm, iš lauko pusės;
       2. Langai turi turėti varstymo funkcijas, nurodytas brėžinyje;
       3. Lauko palangių skarda – ne mažiau 160 mm storio;
       4. Vidinės palangės – plastikinės, baltos, ne mažiau 250 mm storio;
       5. L1, L2, L3, L4, L5, L6, L8, L9, L10 – profilių spalva – balta;
       6. Profilių sistema – ne mažiau 76 mm (6 kamerų);
       7. Stiklinimas: ne mažiau 48 mm trijų stiklų paketas, ne daugiau kaip Ug-0,5;
       8. Durų brėžiniai su preliminariais matmenimis pateikti šios techninės specifikacijos priede Nr. 1 „Brėžiniai“ (Pastaba: brėžiniuose nurodyti langų kiekiai – vieno aukšto, tačiau Užsakovas perka 4 aukštų kiekį).

**3.2.6. Techniniai reikalavimai plastikinėms lauko (balkono) L7 durims:**

* + - 1. Lauko (šiltos) vienvėrės plastikinės durys;
      2. Rėmo (profilių) spalva – balta;
      3. L7 (balkono) preliminarūs matmenys – 800 x 2300 mm;
      4. Durų apačia – 900 mm – su aklinu 48 mm užpildu, plastiko plokštė balta ne daugiau kaip Ug-0,9;
      5. Profilių sistema: ne mažiau 6 kamerų, ne daugiau kaip 76 mm;
      6. Ne mažiau trijų stiklų paketas, saugus, atsparus smūgiams (stiklo paketas su selektyviniu stiklu, ne daugiau kaip Ug 1,1);
      7. L7 - su žemais aliumininiais slenksčiais. „Žemas slenkstis" - ne daugiau 2 cm (dėl durų stabilumo ir neįgaliųjų judėjimo laisvės)
      8. Matinimo darbus ir kiekius derinti su Užsakovu vietoje Sutarties vykdymo metu;
      9. Durų varstymo kryptį derinti su Užsakovu Sutarties vykdymo metu;

Durys komplektuojamos su užraktais. Reikalingos rankenos iš abiejų pusių, spyna turi rakinti taip pat iš abiejų pusių. Raktų spynai – ne mažiau nei 5 vnt.;

* + - 1. Durų brėžiniai su preliminariais matmenimis pateikti šios techninės specifikacijos priede Nr. 1 „Brėžiniai“ (Pastaba: brėžiniuose nurodyti langų kiekiai – vieno aukšto, tačiau Užsakovas perka 4 aukštų kiekį).

**4. PIRKIMO OBJEKTUI KELIAMI TEISĖS AKTŲ, STANDARTŲ IR UŽSAKOVO VIDAUS TEISĖS AKTUOSE KELIAMI REIKALAVIMAI**

4.1. STR 2.01.01(1):2005 „Esminis statinio reikalavimas „Mechaninis atsparumas ir pastovumas (aktuali redakcija).

4.2. Lietuvos Respublikos statybos įstatymas (aktuali redakcija).

4.3. Lietuvos Respublikos visuomeninių statinių gaisrinės saugos taisyklės (aktuali redakcija).  
4.4. Lietuvos Respublikos gaisrinės saugos pagrindiniai reikalavimai (aktuali redakcija).

4.5. Lietuvos Respublikos statybos techninis reglamentas STR 2.04.01:2018 Pastatų atitvaros. Sienos, stogai, langai ir išorinės įėjimo durys (aktuali redakcija).

4.6. STR 2.02.02:2004 „Visuomeninės paskirties statiniai“ (aktuali redakcija).

4.7. STR 2.01.01(2):1999 „Esminiai statinio reikalavimai. Gaisrinė sauga“ (aktuali redakcija).

4.8. STR 2.01.01(4):2008 „Esminis statinio reikalavimas „Naudojimo sauga“ (aktuali redakcija).

4.9. STR 2.01.01(1):2005 „Esminis statinio reikalavimas „Mechaninis atsparumas ir pastovumas“ (aktuali redakcija)

4.10. Kiti Pirkimo objektui taikytini Lietuvos Respublikos statybos techniniai reglamentai (STR), bei kiti teisės aktai, reglamentuojantys gaisrinės saugos ir statybos darbus (aktuali redakcija).

## PIRKIMO OBJEKTUI TAIKOMAS APLINKOS APSAUGOS (ŽALIASIS) KRITERIJUS

* 1. Darbams yra taikomas aplinkos apsaugos kriterijus, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto [Aplinkos apsaugos kriterijų taikymo, vykdant žaliuosius pirkimus, tvarkos aprašo](https://www.e-tar.lt/portal/lt/legalAct/TAR.4B60A8C9678B/asr)  II skyriaus 4.1. papunkčiu, 6 punktu ir 2 priedo XIII skyriaus “Statybinės medžiagos“ 21 punktu:
  2. Langai, stoglangiai ir išorinės įstiklintos durys:

|  |  |
| --- | --- |
| **Reikalavimas** | **Įrodantys dokumentai** |
| * + 1. visose plastikinėse detalėse, kurių masė ≥ 50 g, švino ar kadmio junginiai neturi viršyti 100 ppm *(jei taikoma siūlomai prekei)* | 1. Ekologinis ženklas Nordic Swan arba kitas I tipo ekologinis ženklas (sertifikatas), kuris įrodytų atitiktį nustatytiems reikalavimams arba 2. gamintojo ir (ar) tiekėjo deklaracija (pateikiant objektyvius įrodymus), arba 3. kiti lygiaverčiai įrodymai.   ***(Rangovas kartu su pasiūlymu neturi pateikti įrodančių dokumentų 5.2.1 – 5.2.4 punktuose nustatytiems reikalavimams, tačiau Sutarties vykdymo metu, Rangovas privalės pateikti atitiktį reikalavimams įrodančius dokumentus už Sutarties vykdymą atsakingam asmeniui)*** |
| * + 1. visos plastikinės detalės, kurių masė ≥ 50 g, turi būti paženklintos pagal LST EN ISO 11469 ar lygiavertį standartą *(jei taikoma siūlomai prekei)* |
| * + 1. produkte neturi būti naudojamas  poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 (per 100 metų laikotarpį); |
| * + 1. produktas,  naudojamas normaliomis naudojimo sąlygomis, neturi išskirti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Europos Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413) |
| * + 1. **Pakuotėms**:   Jeigu prekės (langai, durys) tiekiamos ar perduodamos Užsakovui antrinėje pakuotėje[[1]](#footnote-2), antrinės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas. | Jei Rangovas teikdamas pasiūlymą įsipareigoja laikytis visų pirkimo sąlygų, įskaitant ir reikalavimo dėl antrinės pakuotės (jeigu ji bus naudojama), tokiu atveju papildomi dokumentai pasiūlymų vertinimo etape nėra teikiami. Sutarties vykdymo metu, jeigu prekės (langai, durys) yra tiekiamos arba perduodamos antrinėje pakuotėje, tokiu atveju Rangovas patiekdamas prekes (langus, duris) Užsakovui, turi pateikti prekės (-ių) antrinės (-ių) pakuotės (-čių) tinkamumą perdirbti (perdirbamumą) patvirtinančius dokumentus nurodytus Sutartyje.  ***(Dokumentai pasiūlymų vertinimo etape nėra teikiami)*** |

**II DALIS. PRIEVOLIŲ VYKDYMAS**

## PRIEVOLIŲ VYKDYMO VIETA(-OS)

Saulėtekio al. 35, Vilnius.

## KITOS SĄLYGOS

Apibūdinant pirkimo objektą, techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus Rangovo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai turi būti suprantami su žodžiais „arba lygiavertis“.

## 3. PRIEDAI

Brėžiniai, 3 lapai

1. Grupinė, arba antrinė, pakuotė – pakuotė, kurioje vartotojams ar gaminio naudotojams pateikiama tam tikra grupė prekinių vienetų ar kuri naudojama prekių atsargoms papildyti. Grupinę pakuotę galima pašalinti nepažeidus gaminio (Lietuvos Respublikos pakuočių ir pakuočių atliekų tvarkymo įstatymo 2 straipsnio 5 dalis). [↑](#footnote-ref-2)