**RANGOS SUTARTIS**

Vilnius, data ir reg. Nr. *[nurodoma metaduomenyse]*

**Vilniaus universitetas**, juridinio asmens kodas 211950810, PVM mokėtojo kodas LT119508113, registruotas Universiteto g. 3, Vilnius, LT-01513, atstovaujamas kanclerio Raimundo Balčiūnaičio, veikiančio pagal Vilniaus universiteto rektoriaus 2025-04-01 įgaliojimą Nr. RI-86 (toliau – Užsakovas)

ir

**[teisinė forma] [pavadinimas]**, juridinio asmens kodas [kodas], kurios registruota buveinė yra [adresas], atstovaujama [pareigos, vardas, pavardė], veikiančio(-ios) pagal [dokumentas, kurio pagrindu veikia asmuo] (toliau – Rangovas),

toliau Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“.

Šalys sudarė šią rangos sutartį (toliau – Sutartis), vadovaujantis skelbiamos apklausos (mažos vertės) pirkimas „**Plastikinių langų su lauko ir vidaus palangėmis bei plastikinių lauko durų (balkono) gamybos ir montavimo, taip pat esamų (senų) langų ir durų demontavimo darbai VU bendrabučių centre, adresu Saulėtekio al. 35, Vilnius NR. 10482/2025/TVPC**“, CVP IS pirkimo numeris \_\_\_\_\_ (toliau – Pirkimas), rezultatais ir susitarė dėl toliau išvardytų sąlygų.

1. **SUTARTIES DALYKAS, KAINA ir KAINODAROS TAISYKLĖS**
   1. Rangovas įsipareigoja Sutarties galiojimo laikotarpiu atlikti plastikinių langų su lauko ir vidaus palangėmis bei plastikinių lauko durų (balkono) gamybos ir montavimo, taip pat esamų (senų) langų ir durų demontavimo darbus Vilniaus universiteto bendrabučių centre, adresu Saulėtekio al. 35, Vilniuje, nurodytus Sutarties priede Nr. 1 „Techninė specifikacija“ su priedu (toliau – Darbai),o Užsakovas įsipareigoja sudaryti Rangovui būtinas sąlygas Darbams atlikti, priimti tinkamai ir laiku atliktus Darbus (jų rezultatą) ir sumokėti už juos Sutartyje ir jos priede nustatyta tvarka ir terminais.
   2. Darbai privalo atitikti Sutartyje, Sutarties priede Nr. 1 „Techninė specifikacija“ su priedu, Sutarties priede Nr. 2 „Pasiūlymas“ ir Lietuvos Respublikos teisės aktų, taikytinų Darbams, nustatytus reikalavimus.
   3. Pradinės Sutarties vertė yra [*nurodyti sumą skaičiais] [nurodyti sumą žodžiais]* Eur be pridėtinės vertės mokesčio (toliau – PVM). PVM sudaro *[nurodyti sumą skaičiais] [nurodyti sumą žodžiais]* Eur. Sutarties kaina yra *[nurodyti sumą skaičiais] [nurodyti sumą žodžiais]* Eur su PVM.
   4. Šiai Sutarčiai taikoma fiksuotos kainos kainodara.
   5. Į Darbų kainą yra įtraukti visi mokesčiai, medžiagų kaina, įranga ir mechanizmai, reikalingi atlikti Darbams, ir visos Rangovo būtinos išlaidos, susijusios su tinkamu Darbų atlikimu ir kitų įsipareigojimų pagal šią Sutartį įvykdymu.
   6. Jeigu Rangovas nustato (vadovaujantis Lietuvos Respublikos statybos įstatymo nuostatomis), kad Darbų atlikimui privalomas projektas arba statybos leidimas, Rangovas apie tai privalo raštu (pvz., el. paštu) informuoti Užsakovo atstovą ir pateikti argumentus vadovaujantis Lietuvos Respublikos statybos įstatymo nuostatomis, neteikti suderinimui sąmatos bei nepradėti Darbų vykdymo.
   7. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) pasikeitus pridėtinės vertės mokesčio (PVM) tarifui.
   8. Sutarties kainos / įkainių perskaičiavimas pasikeitus PVM tarifui:
      1. Sutarties vykdymo metu teisės aktais pakeitus Darbams taikomą PVM tarifą Sutarties kaina / įkainiai atitinkamai didinama arba mažinama. Sutarties kainos / įkainių perskaičiavimo formulė pasikeitus PVM tarifui:



 - perskaičiuota Sutarties kaina / įkainiai (su PVM)

- Sutarties kaina / įkainiai (su PVM) iki perskaičiavimo

*P* – atliktų Darbų kaina / įkainiai (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

* 1. Sutarties kainos / įkainių pakeitimas įforminamas raštišku Šalių susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.
  2. Perskaičiuoti įkainiai ir Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip. Už Darbus, atliktus iki susitarimo dėl Sutarties kainos / įkainių perskaičiavimo pasirašymo dienos, Užsakovas apmoka taikant iki tol galiojusius įkainius, o už Darbus, suteiktus po susitarimo pasirašymo dienos, Rangovui bus apmokama taikant po perskaičiavimo apskaičiuotus įkainius.
  3. Sutarties kaina / įkainiai dėl bendro kainų kilimo neperskaičiuojama.

1. **DARBŲ ATLIKIMO TVARKA IR TERMINAI**
   1. Visi su Užsakovu suderinti Darbai pagal Sutartį, Sutarties priedą Nr. 1 „Techninė specifikacija“ su priedu ir Sutarties priedą Nr. 2 „Pasiūlymas“ turi būti atlikti ne vėliau kaip per **4 (keturis) mėnesius** nuo Sutarties įsigaliojimo dienos.

2.2. Darbų pabaiga yra laikomas momentas, kai Rangovas tinkamai atlieka visus Sutartyje ir jos prieduose nurodytus Darbus, o Užsakovas pasirašo Darbų priėmimo–perdavimo aktą šioje Sutartyje nustatytomis sąlygomis ir tvarka.

* 1. Rangovas turi teisę netrukdomas vykdyti Darbus iki Darbų atlikimo termino pabaigos. Rangovas turi teisę į Darbų atlikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Rangovas negalėjo iš anksto numatyti. Aplinkybės, kuriomis grindžiama būtinybė pratęsti Darbų atlikimo terminą, jokiu būdu negali priklausyti nuo Rangovo. Kiekvienu tokiu atveju, Rangovas raštu nedelsdamas, bet ne vėliau kaip per 3 (tris) darbo dienas apie tai praneša Užsakovui, pateikdamas minėtų aplinkybių egzistavimo įrodymus. Nurodytas aplinkybes vertina Užsakovas. Užsakovui sutikus, Darbų atlikimo terminas gali būti pratęsiamas tik minėtų aplinkybių egzistavimo laikotarpiui bet ne ilgiau nei 1 (vienam) mėnesiui. Šis terminas gali būti skaidomas dalimis, tačiau bendrai negali būti ilgesnis nei 1 (vienas) mėnesis.
  2. Jeigu atsiranda žemiau išvardytos aplinkybės (įskaitant, bet neapsiribojant), kurios trukdo vykdyti Darbus ar jų dalį, Rangovas turi teisę į Darbų atlikimo termino, nurodyto Sutarties 2.1. p., pratęsimą, kaip nurodyta šiame skyriuje:
     1. dėl valdžios institucijų sprendimų ar kitų aplinkybių susidaro darbuotojų ar Darbų atlikimui reikiamų medžiagų ir (ar) kitų priemonių trūkumas, kurio profesionalus ir patyręs statybos darbų rangovas objektyviai negalėjo numatyti Pirkimo metu iki pasiūlymų pateikimo termino pabaigos;
     2. Darbų vėlavimą sąlygoja valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikėsi / laikosi nustatytų valdžios institucijų, energijos ir vandens tiekėjų nustatytų procedūrų ir terminų;
     3. Darbų vėlavimą sąlygoja Užsakovo, Užsakovo personalo ar trečiųjų asmenų, už kuriuos Rangovas neatsako, sprendimai, veiksmai arba neveikimas.
  3. Jei Šalys Sutartyje nustatyta tvarka susitaria dėl Darbų termino pratęsimo, tokiu atveju Šalys privalo sudaryti rašytinį papildomą susitarimą prie Sutarties, kuris yra neatskiriama Sutarties dalis.

1. **UŽ SUTARTIES VYKDYMĄ ATSAKINGI ASMENYS**

3.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Sutartį, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Vardas, pavardė |  |  |
| Telefonas |  |  |
| El. paštas |  |  |

3.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau kaip prieš 5 (penkias) darbo dienas ir atskiras Sutarties pakeitimas dėl šios priežasties nėra atliekamas.

* 1. Darbų priėmimo–perdavimo aktą ir (ar) kitą Sutartyje numatytą pasirašyti dokumentaciją iš Užsakovo pusės turi teisę pasirašyti Sutarties 3.1. p. nurodytas ar kitas tinkamai įgaliotas Užsakovo atstovas.
  2. Užsakovas gali pakeisti Sutarties 3.1. p. nurodytą Užsakovo atstovą ir (arba) paskirti kitą (-us) Užsakovo atstovą (-us) Sutartyje nurodytų Užsakovo atstovui deleguotų funkcijų atlikimui apie tai iš anksto, t. y. ne vėliau kaip prieš 5 (penkias) darbo dienas, informuodamas Rangovą. Apie įgalioto asmens, atsakingo už Sutarties vykdymą, pasikeitimą Užsakovas informuoja Rangovą Sutarties 3.1. p. nurodytu el. paštu ir atskiras Sutarties pakeitimas dėl šios priežasties nėra atliekamas.
  3. Rangovas gali pakeisti Sutarties 3.1. p. nurodytą Rangovo atstovą ir (arba) paskirti kitą (-us) Rangovo atstovą (-us) Sutartyje nurodytų Rangovo atstovui deleguotų funkcijų atlikimui apie tai iš anksto, t. y. ne vėliau kaip prieš 5 (penkias) darbo dienas, informuodamas Užsakovą. Apie įgalioto asmens, atsakingo už Sutarties vykdymą, pasikeitimą Rangovas informuoja Užsakovą Sutarties 3.1. p. nurodytu el. paštu ir atskiras Sutarties pakeitimas dėl šios priežasties nėra atliekamas.

1. **RANGOVO TEISĖS IR ĮSIPAREIGOJIMAI**

4.1. Rangovas prieš pradėdamas Darbus ne vėliau kaip per 3 (tris) darbo dienas nuo Sutarties įsigaliojimo dienos raštu (pvz., el. paštu) turi suderinti su Užsakovu Darbų atlikimo grafiką.

4.2. Rangovas turi atlikti Darbus savo rizika, medžiagomis, jeigu Sutartyje ar jos priede Nr. 1 „Techninė specifikacija“ nenurodyta kitaip, ir savo techninėmis darbo priemonėmis per Sutartyje nustatytą Darbų atlikimo terminą, laikantis tarpusavyje suderinto Darbų atlikimo grafiko.

4.3. Rangovas turi užtikrinti, kad objekto statybos vadovas, Darbų vykdymo metu nuolat būtų statybvietėje bei organizuotų tinkamą Darbų atlikimą. Jei Rangovas objekto statybos vadovu Sutarties vykdymo metu paskirs kitą asmenį (įskaitant laikino pavadavimo atvejus), Rangovas privalo nedelsiant (bet kuriuo atveju ne vėliau kaip tą dieną, kurią pakeistas objekto statybos vadovas pradės eiti pareigas) raštu (pvz., el. paštu) informuoti Užsakovo atstovą ir pateikti jo kvalifikaciją patvirtinančius dokumentus (jei taikoma).

4.4. Rangovas neturi teisės be atskiro rašytinio Užsakovo sutikimo perduoti šioje Sutartyje numatytų Darbų ir (ar) jų dalies vykdymo tretiesiems asmenims.

4.5. Rangovas turi užtikrinti Pirkimo objektui taikytinų įstatymų ir normatyvinių statybos dokumentų laikymąsi, darbo saugą remontuojamame objekte, objekto priešgaisrinę, aplinkos ir materialinių vertybių apsaugą.

4.6. Rangovas turi užtikrinti Darbų zonoje ir už jos ribų (kiek tai reikalinga Darbų atlikimui) nuolatinę tvarką ir švarą, Darbus vykdyti tvarkingai, neteršiant statybvietės ir aplinkinės teritorijos, savo sąskaita ir rizika atstatyti sugadintus įvažiavimus į statybvietę, užtikrinti eismo saugumo prievolių trečiųjų asmenų ir jų turto atžvilgiu vykdymą, tvarkingai laikyti Darbų atliekas. Užbaigus Darbus, bet ne vėliau kaip iki objekto statybos užbaigimo procedūrų pradžios savo sąskaita ir rizika kruopščiai sutvarkyti ir išvalyti Darbų zoną, t. y. pašalinti Darbų atlikimo metu susidariusį statybinį laužą ir kitas atliekas, pašalinti neigiamo poveikio pasekmes už statybvietės esančiai teritorijai ir (ar) objektams.

4.7. Rangovas turi Darbų vykdymui reikalingomis medžiagomis / įrengimais / mechanizmais apsirūpinti laiku ir Darbams atlikti naudoti teisės aktų nustatyta tvarka sertifikuotas medžiagas, dirbinius, gaminius ir įrengimus, taip pat užtikrinti tinkamą statybinių medžiagų priėmimą, tikrinti jų atitikties dokumentus, organizuoti statybinių medžiagų, statybos technikos apsaugą ir taupų naudojimą, atsakyti už medžiagų kokybę, atliekant Darbus savo medžiagomis ir savo priemonėmis, statybų veiklą reglamentuojančių teisės aktų nustatytais atvejais ar Užsakovui pareikalavus pateikti medžiagų pavyzdžius, jų išbandymo rezultatus (sertifikatus).

4.8. Užsakovui pareikalavus, Rangovas turi pateikti medžiagų, įrenginių, detalių ir kitokių konstrukcijų sertifikatus, leidžiančius konkrečias medžiagas ar įrenginius naudoti Lietuvos Respublikoje.

4.9. Rangovas turi medžiagas sandėliuoti nenusižengiant teisės aktų bei atliktinų Darbų aprašyme pateiktiems reikalavimams.

4.10. Rangovas Sutartyje nustatytais terminais ir tvarka Darbų, atitinkančių Sutartyje nustatytus reikalavimus, rezultatus turi perduoti Užsakovui.

4.11. Darbų atlikimo metu padarius išvadą, kad reikalingi normatyviniuose darbų atlikimo dokumentuose nenumatyti darbai, apie tai turi raštu (pvz., el. paštu) nedelsiant pranešti Užsakovui. Šių darbų Rangovas neturi teisės atlikti be Sutarties pakeitimo, sudaryto abiejų Šalių, vadovaujantis Sutarties 11.2. p. nuostatomis ir (ar) nesant kitam teisės aktų nustatyta tvarka Šalių sudarytam susitarimui / sutarčiai dėl šiame punkte nustatytų darbų.

4.12. Objekte draudžiama vartoti alkoholį, narkotines ir (ar) psichotropines medžiagas; būti neblaiviam, apsvaigusiam nuo narkotinių ar psichotropinių medžiagų. Įsinešti į objektą alkoholį, narkotines ir (ar) psichotropines medžiagas. Šio punkto kontrolę atlieka Rangovas. Nesilaikant šio punkto reikalavimo Rangovui taikomas rašytinis įspėjimas, nereaguojant į įspėjimą taikoma 100,00 (vieno šimto eurų ir 00 ct) Eur dydžio bauda už kiekvieną nustatytą pažeidimo atvejį.

4.13. Rangovas turi savo rizika ir sąskaita per 10 (dešimt) kalendorinių dienų ar kitą Užsakovo nustatytą protingą terminą, bet ne vėliau kaip per 20 (dvidešimt) darbo dienų nuo defekto (-ų) nustatymo dienos šalinti Sutarties 12.1. p. nurodytu garantiniu laikotarpiu išryškėjusius atliktų Darbų defektus.

4.14. Rangovas turi raštu (pvz., el. paštu) nedelsiant informuoti Užsakovą apie Sutarties vykdymo metu paaiškėjusias aplinkybes, kurios iš anksto nebuvo numatytos ir kurios trukdo pabaigti Darbus laiku arba sukels objekto, kuriame atliekami Darbai, būklės suprastėjimą.

4.15. Tuo atveju jei Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys. Tokiu atveju Rangovas iki atitinkamų veiklų vykdymo pradžios Užsakovui turės pateikti atitinkamus dokumentus, įrodančius, kad Pirkimo Sutartį vykdys tik tokią teisę turintys asmenys.

4.16.Rangovas pareiškia ir garantuoja, kad yra savo srities specialistas ir turi šiai Sutarčiai įvykdyti pakankamos patirties. Rangovui yra išduoti ir yra galiojantys visi privalomi atestatai, licencijos ir (ar) kiti dokumentai, kuriuos pagal Sutarties ir (ar) teisės aktų reikalavimus jis privalo turėti Darbų ir nenumatytų darbų atlikimui.

4.17. Rangovas atsako, kad tarp jo ir jo samdomų darbuotojų bei kitų asmenų būtų tinkamai sudarytos ir galiotų reikiamos darbo, samdos, rangos ar kitos sutartys. Būtų priimti reikiami įsakymai ir kiti dokumentai, užtikrinantys tinkamą Rangovo pasitelktų asmenų darbą bei atsakomybes, taip pat šios Sutarties vykdymą. Užsakovas neatsako už jokius Rangovo ir jo pasitelktų asmenų veiksmus ar neveikimą, tarpusavio santykius.

4.18. Rangovas privalo užtikrinti, kad Sutarties vykdymui būtų pasitelktas reikiamas darbuotojų kitų asmenų kiekis, kuris būtinas tinkamam Sutarties įvykdymui.

4.19. Rangovas privalo užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.

4.20. Rangovas tinkamai nevykdantis skaidriai dirbančių asmenų identifikavimo reikalavimų atsako Lietuvos Respublikos teisės aktų nustatyta tvarka.

4.21. Statybvietėje iškilus nelaimingo atsitikimo ir (ar) avarijos pavojui, nepriklausomai nuo to, dėl kieno kaltės toks pavojus kilo, Rangovas privalo nedelsiant imtis visų priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus – dėti visas pastangas dėl to kilusios žalos sumažinimui, nepriklausomai nuo to, dėl kieno kaltės tai įvyko.

4.22. Rangovas privalo dalyvauti objekto pridavime ir pripažinime tinkamu naudoti, pateikti Užsakovui visus reikalaujamus ir reikiamus dokumentus.

4.23. Rangovas turi teisę gauti apmokėjimą už faktiškai atliktus Darbus su sąlyga, kad jis tinkamai vykdo šią Sutartį.

4.24. Rangovas privalo laikytis Sutarties 1 priedo „Techninė specifikacija“ 5 p. 5.2.1 – 5.2.4 pap. nurodytų aplinkosauginių reikalavimų. Rangovas prieš pradedant langų ir (ar) durų montavimo Darbus privalo pateikti atitiktį reikalavimams įrodančius dokumentus kaip nurodyta Sutarties 1 priedo „Techninė specifikacija“ 5.2 p. „Įrodantys dokumentai“ stulpelyje už Sutarties vykdymą atsakingam Užsakovo asmeniui.

4.25. Jeigu langai ir (ar) durys yra pristatomi supakuoti į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Rangovas patiekdamas langus ir (ar) duris Užsakovui, pateikia langų ir (ar) durų antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už langų ir (ar) durų priėmimą atsakingas Užsakovo atstovas, nurodytas šios Sutarties 3.1 p. patikrina Rangovo pateiktus įrodymus dėl šiame punkte nustatytų reikalavimų laikymosi. Nustačius, kad Rangovas šiame punkte nustatytų reikalavimų nesilaiko, Rangovui taikoma 7.6. p. nurodyto dydžio bauda už kiekvieną nustatytą pažeidimo atvejį.

4.26. Rangovas turi ir kitas šioje Sutartyje ir (ar) jos prieduose, ir (ar) Lietuvos Respublikos galiojančių teisės aktų numatytas teises bei pareigas.

1. **UŽSAKOVO TEISĖS IR PAREIGOS**
   1. Užsakovas turi teisę kontroliuoti ir techniškai prižiūrėti atliekamų Darbų eigą, apimtis ir kokybę, Rangovo naudojamų medžiagų, įrenginių kokybę, Darbų grafiko laikymąsi.
   2. Užsakovas pastebėjęs nukrypimus nuo Sutarties sąlygų ar kitus trūkumus, nedelsiant raštu (pvz., el. paštu arba žodžiu, patvirtinant tai raštu) praneša apie tai Rangovui.
   3. Užsakovas nustatęs trūkumus, dėl kurių Darbų rezultato neįmanoma naudoti pagal numatytą paskirtį, ar jei Rangovas Užsakovo nurodomų trūkumų nepašalina per Užsakovo nustatytą protingą terminą, turi teisę atsisakyti priimti Darbų rezultatą bei vienašališkai nutraukti Sutartį.
   4. Užsakovo atstovas įsipareigoja priimti atliktus kokybiškus, Sutartyje nustatytus reikalavimus atitinkančius, Darbus ir pasirašyti atliktų Darbų perdavimo-priėmimo aktą arba surašyti trūkumus per 7 (septynias) kalendorines dienas nuo Rangovo atliktų Darbų akto pateikimo dienos.
   5. Užsakovas įsipareigoja laiku sumokėti už tinkamai atliktus kokybiškus Darbus pagal šios Sutarties sąlygas.
   6. Užsakovas turi kitas teises ir pareigas, nustatytas Sutartyje ir (ar) jos prieduose, ir (ar) Lietuvos Respublikos galiojančių teisės aktų numatytas teises bei pareigas.
2. **ATSISKAITYMAI TARP ŠALIŲ**
   1. Rangovui atlikus visus Darbus, Užsakovas ir Rangovas pasirašo Darbų priėmimo–perdavimo aktą, kurio pagrindu Rangovas išrašo PVM sąskaitą faktūrą atsiskaitymui už Darbus. PVM sąskaita faktūra pateikiama tik po to kai Darbų priėmimo-perdavimo aktą pasirašo abi Šalys.
   2. Užsakovas apmoka Rangovui už tinkamai faktiškai atliktus ir pagal Darbų priėmimo–perdavimo aktą perduotus Užsakovui Darbus pagal PVM sąskaitą faktūrą per 30 (trisdešimt) kalendorinių dienų po to, kai gauna PVM sąskaitą faktūrą.
   3. Vykdant Sutartį visi mokėjimo dokumentai teikiami tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis arba naudojantis „Sąskaitų administravimo bendroji informacinė sistema“ (toliau – SABIS) priemonėmis.
   4. Šalių sutarimu Rangovui išmokamo avanso suma – 100 procentų nuo Sutarties kainos su PVM, nurodytos Sutarties 1.3 p.
   5. Jeigu Rangovas iki 2025-12-27 nepateikia Užsakovui atliktų Darbų priėmimo–perdavimo akto ir jo pagrindu išrašytos sąskaitos faktūros, tuomet Rangovas **privalo** ne vėliau kaip iki 2025-12-27 pateikti Užsakovui išankstinio mokėjimo sąskaitą faktūrą kartu su avanso užtikrinimu – banko garantija arba draudimo bendrovės laidavimo raštu, kuris išduotas Užsakovo naudai, ne mažesnei kaip Sutarties 6.4 p. nurodytai avanso sumai. Šis terminas gali būti pratęstas tik esant pagrįstam Rangovo poreikiui gavus Užsakovo rašytinį sutikimą. Rangovas nedelsdamas, bet ne vėliau kaip per 2 (dvi) darbo dienas, apie esamą poreikį raštu praneša Užsakovui. Nurodytas aplinkybes vertina Užsakovas. Užsakovui sutikus, išankstinio mokėjimo sąskaitos faktūros ir avanso užtikrinimo pateikimo terminas gali būti pratęsiamas tik nurodytų aplinkybių egzistavimo laikotarpiui, bet ne ilgiau nei iki 2025-12-30. Šalys susitaria, kad atskiras rašytinis susitarimas (papildomas susitarimas prie Sutarties) dėl šiame punkte numatyto termino pratęsimo nėra sudaromas.
   6. Užsakovas sumoka Rangovui Sutarties 6.4 p. nurodytą avansą pagal Rangovo pateiktą išankstinio mokėjimo sąskaitą faktūrą ne vėliau kaip per 30 (trisdešimt) kalendorinių dienų nuo išankstinio mokėjimo sąskaitos faktūros ir avanso užtikrinimo gavimo dienos.
   7. Sumokėto avanso suma išskaitoma iš galutinės mokėtinos sumos Rangovui. Jeigu galutinė mokėtina suma pagal Sutartį yra mažesnė, negu Rangovui išmokėtas avansas, Rangovas privalo grąžinti Užsakovui gautą avansą/jo dalį per 5 (penkias) darbo dienas nuo Užsakovo raštu pateikto reikalavimo grąžinti avansą/jo dalį gavimo. Grąžinama ta avanso dalis, kuri viršija Rangovo priimtų Darbų kainą.
   8. Bendrieji avanso, nustatyto Sutarties 6.4 p. reikalavimai:
      1. Avanso užtikrinimo galiojimas turi būti **ne trumpesnis nei 6 (šeši) mėnesiai** nuo avanso užtikrinimo galiojimo pradžios.
      2. Jeigu Sutartyje nustatytomis sąlygomis Darbų atlikimo terminas yra pratęsiamas arba nukeliamas dėl Sutarties sustabdymo, arba atlikti Darbus arba ištaisyti Darbų trūkumus yra vėluojama, Rangovas privalo užtikrinti avanso užtikrinimo galiojimą visą Sutarties galiojimo laikotarpį ir ne vėliau kaip iki avanso užtikrinimo galiojimo termino pabaigos privalo Užsakovui pateikti naują arba pratęstą avanso užtikrinimą.
      3. Avanso užtikrinimas turi būti išduotas: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie užtikrinimo išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė užtikrinimą, arba bendrovių grupė, kuriai jie priklauso.
      4. Prieš pateikdamas avanso užtikrinimą, Rangovas gali prašyti Užsakovo patvirtinti, kad Užsakovas sutinka priimti Rangovo siūlomą avanso užtikrinimą. Tokiu atveju, Užsakovas privalo atsakyti Rangovui ne vėliau kaip per 5 (penkias) darbo dienas nuo Rangovo prašymo gavimo dienos.
      5. Avanso užtikrinimu bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo Užsakovo raštiško pranešimo apie Sutarties neįvykdymą ar Sutarties nutraukimą dėl Rangovo kaltės, sumokėti Užsakovui sumą, neviršijančią išmokėto avanso sumos ir užtikrinimo sumos, pinigus pervedant į Užsakovo sąskaitą.
      6. Bankas (draudimo bendrovė) neturi teisės reikalauti, kad Užsakovas pagrįstų savo reikalavimą. Užsakovas pranešime bankui (draudimo bendrovei) nurodys, kad avanso užtikrinimo suma jam priklauso dėl to, kad Rangovas iš dalies ar visiškai neįvykdė Sutarties sąlygų ir (arba) ji buvo nutraukta dėl Rangovo kaltės ir Rangovas negrąžino avanso.
      7. Avanso užtikrinimo suma turi būti nurodoma ir išmokama eurais.
      8. Avanso užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą).
      9. Avanso užtikrinimas, neatitinkantis šiame Sutarties skyriuje nustatytų reikalavimų, nebus priimamas.
      10. Jei Sutarties vykdymo metu avanso užtikrinimą išdavęs bankas (draudimo bendrovė) negali įvykdyti savo įsipareigojimų, Užsakovas gali raštu pareikalauti Rangovo per 10 (dešimt) darbo dienų pateikti naują avanso užtikrinimą, tokiomis pačiomis sąlygomis kaip ir ankstesnysis.
      11. Nutraukus Sutartį, Rangovas privalo grąžinti Užsakovui gautą avansą per 5 (penkias) darbo dienas (jeigu dalis Darbų yra tinkamai ir laiku atlikta – grąžinama ta avanso dalis, kuri viršija Užsakovo priimtų Darbų kainą). Jei Rangovas negrąžina gauto avanso, Užsakovas pasinaudoja avanso užtikrinimu.
   9. Mokėjimai atliekami eurais.
   10. Apmokėjimas laikomas įvykdytu, kai pinigai patenka Rangovo sąskaitą banke, nurodytą Sutartyje.
3. **ŠALIŲ ATSAKOMYBĖ**
   1. Jei Užsakovas dėl savo kaltės vėluoja atsiskaityti su Rangovu už tinkamai atliktus Darbus (jų dalį), jis įsipareigoja sumokėti Rangovui 0,02 % dydžio delspinigius nuo laiku neapmokėtos sumos be PVM už kiekvieną uždelstą kalendorinę dieną.
   2. Rangovas, dėl savo kaltės uždelsęs atlikti Darbus arba, jeigu vėluoja perduoti Sutarties objektą naudoti ir (arba) perduoti Užsakovui visus reikalingus su Darbų atlikimu susijusius dokumentus iki Sutartyje nustatyto termino pabaigos, įskaitant ir pratęsimą (jei taikomas), numatytą Sutarties 2 skyriuje, Rangovas įsipareigoja mokėti Užsakovui 0,02 % dydžio delspinigius nuo Sutarties pradinės vertės be PVM už kiekvieną vėlavimo dieną.
   3. Užsakovas taiko Rangovui 10 (dešimt) % dydžio baudą nuo pradinės Sutarties vertės be PVM, jeigu:
      1. Rangovas nepagrįstai atsisako vykdyti Darbus;
      2. Užsakovas daugiau nei 2 (du) kartus Rangovui skaičiavo delspinigius pagal Sutartį;
      3. Rangovas daugiau nei 1 (vieną) kartą nepašalina Užsakovo atstovo nurodomų Rangovo atliktų Darbų trūkumų per Užsakovo atstovo nurodytą protingą terminą, nurodyta Sutarties 4.13. p.
   4. Netesybos (baudos, delspinigiai) Užsakovo sprendimu gali būti išskaičiuojamos iš Rangovui mokėtinų sumų (pranešant apie tai Rangovui raštu).
   5. Sutarties įvykdymo užtikrinimo priemonė yra netesybos (delspinigiai ir baudos).
   6. Jeigu Rangovas nesilaiko Sutarties 1 priedo „Techninė specifikacija“ 5 p. nurodytų aplinkosauginių reikalavimų, už kiekvieną tokį nustatytą pažeidimo atvejį Užsakovas taiko Rangovui 50,00 (penkiasdešimt eurų ir 00 ct) Eur dydžio baudą.
   7. Rangovas yra visiškai atsakingas už žalą, padarytą tretiesiems asmenims, jų turtui, Užsakovui / Užsakovo turtui padarytą žalą, vykdant Sutartyje numatytus Darbus ir privalo atlyginti tiesioginius trečiųjų asmenų ir (ar) Užsakovo nuostolius. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
   8. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
   9. Sutartinės atsakomybės pritaikymas neatleidžia Šalių nuo pareigos vykdyti Sutartyje prisiimtus įsipareigojimus.

## **8.** **SUBRANGOVŲ PASITELKIMAS, KEITIMAS, TIESIOGINIO ATSISKAITYMO SU SUBRANGOVAIS GALIMYBĖ**

8.1. Rangovas, vykdydamas sutartinius įsipareigojimus, turi teisę pasitelkti subrangovus Lietuvos Respublikos viešųjų pirkimų įstatymo 88 straipsnio nustatyta tvarka. Už subrangovų, jeigu jie yra pasitelkiami vadovaujantis Pirkimo, kurio pagrindu yra sudaryta Sutartis, atliktus Darbus, Darbų saugą, Darbų metu naudojamų medžiagų ir kitų priemonių kokybę, Darbų atlikimo terminus, atliktų Darbų kokybę ir atliktų Darbų garantinius įsipareigojimus ir (ar) padarytą žalą atsako Rangovas.

8.2. Subrangovai, kurie yra pasitelkiami vadovaujantis Pirkimo, kurio pagrindu yra sudaryta Sutartis, sąlygomis yra šie: *[nurodyti. Jei subrangovai nepasitelkiami, nurodoma: Nėra].*

8.3. Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą (jei taikytina), taip pat pateikia dokumentus pagrindžiančius subrangovų atitiktį Pirkimo dokumentuose keliamiems kvalifikaciniams reikalavimams (jei taikytina). Užsakovas prašymą tenkina arba pateikia argumentuotą atsisakymą prašymą tenkinti per 3 (tris) darbo dienas nuo prašymo pateikimo dienos.

8.4. Subrangovų keitimo tvarka. Subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams (jei taikytina), gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus nei buvo taikomi ankstesniems (jei taikytina). Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu, nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako / nebegali vykdyti savo sutartinių įsipareigojimų. Kartu su informacija apie naujus subrangovus pateikiami ir subrangovo pašalinimo pagrindų nebuvimą patvirtinantys dokumentai (jei taikytina). Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.

8.5. Užsakovas numato tiesioginio atsiskaitymo su subrangovu galimybę, išskyrus atvejus kai subranga negalima dėl pirkimo sutarties pobūdžio. Užsakovas ne vėliau kaip per 3 (tris) darbo dienas nuo Sutarties įsigaliojimo raštu informuoja visus Sutartyje ar jos prieduose įvardintus, pasitelktus papildomai arba pakeistus subrangovus apie tokią tiesioginio atsiskaitymo galimybę. Subrangovas, norėdamas pasinaudoti šia galimybe turi raštu informuoti Užsakovą (kartu pateikdamas subrangos sutarties nuorašą) ir Rangovą. Tais atvejais, kai subrangovas išreiškia norą pasinaudoti tiesioginio atsiskaitymo galimybe, prie šios Sutarties sudaromas trišalis susitarimas (Sutarties priedas Nr. 3) tarp Užsakovo, Rangovo ir subrangovo, kuriame nustatoma tiesioginio atsiskaitymo su subrangovu tvarka atsižvelgiant į pirkimo dokumentuose ir subrangos sutartyje nustatytus reikalavimus ir kitas sąlygas, apimant bet neapsiribojant teise Rangovui prieštarauti nepagrįstiems mokėjimams.

1. **FORCE MAJEURE**
   1. Šalys neatsako už savo įsipareigojimų pagal šią Sutartį nevykdymą, jei tokio nevykdymo arba netinkamo vykdymo priežastis buvo nenugalimos jėgos (force majeure) aplinkybės. Nenugalima jėga yra suprantama taip, kaip ją apibrėžia Lietuvos Respublikos teisės aktai.
   2. Sutarties Šalis, negalinti tinkamai vykdyti savo sutartinių įsipareigojimų dėl nenugalimos jėgos aplinkybių, per 5 (penkias) kalendorines dienas nuo to momento, kai sužinojo ar turėjo sužinoti apie šių aplinkybių atsiradimą, privalo raštu (pvz. el. paštu) pranešti apie tai kitai Šaliai. Neįvykdžiusi šios pareigos Šalis privalo atlyginti dėl to atsiradusius tiesioginius nuostolius.
   3. Nenugalimos jėgos aplinkybėms ar jų padariniams užsitęsus ilgiau nei 30 (trisdešimt) kalendorinių dienų, bet kuri Sutarties Šalis turi teisę vienašališkai nutraukti Sutartį, apie tai raštu (pvz. el. paštu) pranešus kitai Šaliai.

**10. SUTARTIES VYKDYMO SUSTABDYMAS**

10.1. Esant nuo Užsakovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Darbai negali būti atliekami arba Užsakovas negali priimti atliktų Darbų, Užsakovas privalo nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Rangovą ir turi teisę raštu (pvz., el. paštu) nurodyti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Užsakovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Rangovą.

* 1. Esant nuo Rangovo nepriklausančioms aplinkybėms, kurių protinga ir apdairi Sutarties Šalis negalėjo numatyti Sutarties sudarymo metu, dėl kurių Rangovas negali atlikti Darbų, Rangovas turi nedelsdamas, ne vėliau kaip per 3 (tris) darbo dienas raštu (pvz., el. paštu) informuoti apie tai Užsakovą bei pateikti dokumentus, įrodančius, kaip šios Sutarties vykdymą ribojančios aplinkybės įtakoja Sutarties vykdymą ir turi teisę reikalauti sustabdyti Sutarties vykdymą nuo tinkamo informavimo momento iki Sutarties vykdymą ribojančių aplinkybių pasibaigimo. Pasibaigus Sutarties vykdymą ribojančioms aplinkybėms, Rangovas turi nedelsdamas, ne vėliau kaip per 3 (tris) darbo dienas apie tai raštu (pvz., el. paštu) informuoti Užsakovą.
  2. Aplinkybės, dėl kurių gali būti stabdomas Darbų atlikimas, yra:

10.3.1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;

10.3.2. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis, dėl kurių Rangovas negali atlikti Darbų;

10.3.3. kitos aplinkybės, kurios nebuvo žinomos Sutarties sudarymo metu ir su kuriomis susidurtų bet kuris kitas Rangovas / Užsakovas, ir dėl kurių Darbai negali būti atliekami.

* 1. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų vykdymas buvo sustabdytas, pagal Sutartį buvo likęs Rangovo sutartinių įsipareigojimų vykdymui iki kol sutartinių įsipareigojimų vykdymas buvo sustabdytas.
  2. Sutartinių įsipareigojimų vykdymo sustabdymas ir atnaujinimas įforminami Šalims pasirašant papildomą susitarimą prie Sutarties, kuris yra neatskiriama Sutarties dalis.
  3. Toks sutartinių įsipareigojimų vykdymo stabdymas negali turėti įtakos Sutarties kainai, t. y. Užsakovas nekompensuoja Rangovui dėl tokio sustabdymo kilusių (jei kiltų) Rangovo išlaidų, išskyrus Sutarties kainos/ įkainių perskaičiavimą, kaip numatyta Sutarties 1 skyriuje.
  4. Jeigu Darbų sustabdymas trunka ilgiau nei 5 (penkis) mėnesius, bet kuri Šalis turi teisę vienašališkai ne teismo tvarka nutraukti Sutartį, iš anksto prieš 10 (dešimt) kalendorinių dienų įspėdama kitą Šalį. Sutartis laikoma nutraukta kitą dieną po įspėjimo termino pabaigos, jeigu per įspėjimo terminą nėra atnaujinamas visų Darbų ar sustabdytos Darbų dalies vykdymas.

1. **SUTARTIES GALIOJIMAS, KEITIMAS**
   1. Ši Sutartis įsigalioja po Sutarties pasirašymo ir galioja iki visų įsipareigojimų pagal Sutartį įvykdymo. Tuo atveju, jeigu Šalys Sutartį pasirašė skirtingomis dienomis, Sutarties įsigaliojimo diena yra laikoma ta diena, kurią Sutartį pasirašė paskutinė iš Šalių.
   2. Sutartis Sutarties galiojimo laikotarpiu gali būti keičiama, vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
   3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
2. **GARANTINIS LAIKOTARPIS**
   1. Pagal Sutartį atliktiems Darbams suteikiami Lietuvos Respublikos teisės aktuose įtvirtinti garantiniai terminai, kurie pradedami skaičiuoti nuo visų Darbų galutinio rezultato ir objekto perdavimo Užsakovui baigiamuoju ar galutiniu aktu dienos.
   2. Rangovui atsisakius pašalinti defektus arba jų nepašalinus per Užsakovo nustatytą protingą terminą, juos pašalina Užsakovas, o Rangovas privalo kompensuoti Užsakovui atliktų darbų vertę.
3. **SUTARTIES NUTRAUKIMAS** 
   1. Sutartis gali būti nutraukta Šalių rašytiniu susitarimu.
   2. Užsakovas Sutarties 7.3. p. nustatytais atvejais turi teisę vienašališkai nutraukti Sutartį, raštu (pvz., el. paštu) apie tai įspėdamas Rangovą prieš 30 (trisdešimt) kalendorinių dienų, ir tokiu atveju pritaiko Rangovui Sutarties 7.3. p. nustatyto dydžio baudą.
   3. Rangovas turi teisę vienašališkai nutraukti Sutartį, raštu (pvz., el. paštu) apie tai įspėdamas Užsakovą prieš 30 (trisdešimt) kalendorinių dienų, jeigu Užsakovas daugiau kaip 14  (keturiolika) kalendorinių dienų vėluoja apmokėti už tinkamai atliktus Darbus.
   4. Užsakovui arba Rangovui vienašališkai arba Šalių susitarimu nutraukus Sutartį, Rangovas privalo perduoti visus iki Sutarties nutraukimo atliktus Darbus, pasirašant Darbų priėmimo–perdavimo aktą. Užsakovas už tinkamai ir kokybiškai atliktus Darbus privalo sumokėti.
   5. Sutartis taip pat gali būti nutraukta kitais Sutartyje ir (ar) Lietuvos Respublikos viešųjų pirkimų įstatymo 90 straipsnyje ir (ar) Lietuvos Respublikos civilinio kodekso 6.217 straipsnyje nustatytais atvejais. Apie tokį Sutarties nutraukimą Šalys raštu (pvz., el. paštu) praneša viena kitai prieš 15 (penkiolika) kalendorinių dienų.
   6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp šalių pagal šią Sutartį.
4. **KITOS SĄLYGOS** 
   1. Sutarties vykdymo metu Rangovo gauta informacija ir dokumentai yra konfidencialūs. Be išankstinio raštiško Užsakovo leidimo Rangovas neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį arba tai nustato galiojantys teisės aktai.
   2. Visi šios Sutarties vykdymo metu Šalių gauti asmens duomenys bus tvarkomi tik šioje sutartyje numatytu tikslu ir tiek, kiek būtina tinkamai įgyvendinti Sutartį, laikantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą.
   3. Sutartis sudaroma pasirašant kvalifikuotais elektroniniais parašais arba apsikeičiant pasirašytomis skenuotomis Sutarties kopijomis PDF formatu. Jei pasirašomi Sutarties originalai, sudaromi du egzemplioriai po vieną kiekvienai Šaliai Abu Sutarties egzemplioriai turi vienodą juridinę galią.
   4. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
   5. Bet kokie nesutarimai ar ginčai, kylantys tarp Šalių dėl šios Sutarties ar su ja susiję, sprendžiami abipusiu susitarimu derybose. Šalims nepavykus susitarti derybomis, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme pagal Užsakovo buvimo vietą, jei įstatymai nenustato išimtinio bylų teismingumo.
   6. Pirkimo dokumentai (Pirkimo sąlygos, atsakymai į paklausimus, laimėtojo pasiūlymas ir kt.) yra neatskiriama Sutarties dalis.
5. **Sutarties priedai** 
   1. Priedas Nr. 1 – Techninė specifikacija su priedu;
   2. Priedas Nr. 2 – Pasiūlymas;
   3. Priedas Nr. 3 – Trišalio susitarimo dėl tiesioginio atsiskaitymo su subrangovais projektas.
   4. Priedas Nr. 4 – Darbų priėmimo – perdavimo aktas.

|  |  |
| --- | --- |
| **Rangovas:** | **Užsakovas: Vilniaus universitetas** |
| Juridinio asmens kodas,  PVM mokėtojo kodas ,  adresas xxx g. x, Vilnius,  a/s,  AB  Banko kodas  [pareigos, vardas pavardė] | Juridinio asmens kodas 211950810,  PVM mokėtojo kodas LT119508113,  adresas Universiteto g. 3, Vilnius, LT-01513,  A/s LT537300010002460768  AB „Swedbank“  Banko kodas 73000  Kancleris Raimundas Balčiūnaitis |
|  |  |